
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1243 

31 Δεκεμβρίου 1997 


/ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 13261 

Τροποποίηση του Οργανισμού Εσωτερικής Υπηρεσίας 
Δήμου Μελισσίων. 

Ο ΓΕΝ. ΓΡΑΜΜΑΤΕΑΣ Γ1ΕΡΙΦ. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 1188/81, όπως α- 
ντικαταστάθηκαν με τις διατάξεις του άρθρου 26 του Ν. 
1832/89 καιτηςπαρ. δ του άρθρου 8 του Ν. 2307/95. 

2. Τις διατάξειςτου Ν. 2503/97. 

3. Την 265/97 απόφαση του Δημοτικού Συμβουλίου Με- 
λισσίων, περί χρησιμοποίησης του Οργανισμού Εσωτερι¬ 
κής Υπηρεσίας του Δήμου αυτού. 

4. Το 6/26.11.1997 πρακτικό του αρμόδιου Υπηρεσια¬ 
κού Συμβουλίου, με το οποίο εκφράζει τη γνώμη του, α¬ 
ποφασίζουμε: 

Εγκρίνουμε την 265/1997 απόφαση του Δημοτικού Συμ¬ 
βουλίου Μελισσίων, που αφοράτηντροποποίησητου Ορ¬ 
γανισμού Εσωτερικής Υπηρεσίαςτου Δήμου αυτού, ως ε¬ 
ξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΜΕΛΙΣΣΙΩΝ 


ΚΕΦΑΛΑΙΟ Α’ 

ΔΙΑΡΘΡΩΣΗ - ΣΤΕΛΕΧΩΣΗ ΥΠΗΡΕΣΙΩΝ ΔΗΜΟΥ 
ΑΡΘΡΟ Ιο 


ΣΥΓΚΡΟΤΗΣΗ ΥΠΗΡΕΣΙΩΝ 


Τις Υπηρεσίες του Δήμου συγκροτούν: 

1. Τα Γραφεία Δημάρχου - Αντιδημάρχων 

2. Η Διεύθυνση Διοικητικών Υπηρεσιών 

3. Η Διεύθυνση Οικονομικών Υπηρεσιών 

4. Η Διεύθυνση Τεχνικών Υπηρεσιών 

5. Η Διεύθυνση Εξωτερικών Υπηρεσιών και Περιβάλλο¬ 
ντος. 


ΑΡΘΡΟ 2ο 


ΔΙΑΡΘΡΩΣΗ ΥΠΗΡΕΣΙΩΝ 


Οι Υπηρεσίες του Άρθρου 1 διαρθρώνονται με τα πα¬ 
ρακάτω Τμήματα και Γ ραφεία, που για διευκόλυνση στην 
αναγνώρισή τους, αριθμούνται με αντίστοιχους κωδικούς 
αριθμούς: 

1. ΓΡΑΦΕΙΑ ΔΗΜΑΡΧΟΥ - ΑΝΤΙΔΗΜΑΡΧΩΝ 


11. Ιδιαίτερο Γ ραφείο Δημάρχου 

12. Ιδιαίτερο Γ ραφείο Αντιδημάρχων 

13. Γ ραφείο Νομικής Υποστήριξης 

14. Γ ραφείο Δημοσίων Σχέσεων - Τύπου - Ενημέρωσης 

15. Γραφείο Οργάνωσης - Γεν.Προγραμματισμού - Α¬ 
ξιολόγησης Δημοτικού Έργου 

16. Γραφείο Προγραμμάτων Ε.Ε. - Συνεργασίας με 
Ο.Τ.Α. 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

20. ΔΙΕΥΘΥΝΤΗΣ 

21. Τμήμα Διοικητικών Οργάνων 

211. Γ ραφείο Δημοτικού Συμβουλίου -Επιτροπών Δ.Σ. 

212. Γ ραφείο Δημαρχιακής Επιτροπής 

213. Γραφείο Νομικών Προσώπων - Δημοτικών Επιχει¬ 
ρήσεων 

214. Γραφείο Εκπαίδευσης - Νεολαίας 

22. Τμήμα Διοικητικών Υποθέσεων 

221. Γ ραφείο Προσωπικού 

222. Γραφείο Αδειών Ίδρυσης - Λειτουργίας καταστη¬ 
μάτων 

223. Γ ραφείο Πρωτοκόλλου - Διεκπεραίωσης - Αρχείου 

224. Γ ραφείο Επικοινωνίας - Πληροφόρησης Κοινού 

225. Γ ραφείο Δημοτικής Αστυνομίας 

226. Γραφείο Τηλεφωνικού Κέντρου - Κλητήρων - 
Βοηθ.Προσωπικού 

23. Τμήμα Δημοτικής Κατάστασης 

231. Γ ραφείο Δημοτολογίου - Ιθαγένειας - Εκλογών 

232. Γ ραφείο Μητρώου Αρρένων - Στρατολογίας 

233. Γ ραφείο Ληξιαρχείου - Πολιτικών Γ άμων - Αδειών 
ταφής 

234. Γ ραφείο Ανταποκριτή Ο.Γ.Α. 

3. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

30. ΔΙΕΥΘΥΝΤΗΣ 

31. Τμήμα Λογιστηρίου 

311. Γ ραφείο Προϋπολογισμού - Απολογισμού 

312. Γ ραφείο Εκκαθάρισης - Εντολής Δαπανών 

313. Γραφείο Προμηθειών-Διαχείρισης Υλικού 

314. Γραφείο Μισθοδοσίας Προσωπικού 

32. Τμήμα Δημοτικών Προσόδων 

321. Γραφείο Δημοτικών Τελών-Φόρων-Δικαιωμάτων- 
Εισφορών 

322. Γ ραφείο Δημοτικής Ακίνητης Περιουσίας 

323. Γ ραφείο Δημοτικού Κοιμητηρίου 

33. Τμήμα Ειδικής Ταμιακής Υπηρεσίας 
331. Γ ραφείο Εισπράξεων (Εσόδων) 

332. Γραφείο Πληρωμών (Εξόδων) 

333. Γραφείο Διοικητικής Εκτέλεσης 

4. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

40. ΔΙΕΥΘΥΝΤΗΣ 

41. Ειδικό Γραφείο Μηχανοργάνωσης Υπηρεσιών Δή¬ 
μου 

42. Τμήμα Πολεοδομικών Εφαρμογών 

421. Γραφείο Πολεοδομικού Σχεδιασμού - Περιβάλλο¬ 
ντος 

422. Γ ραφείο Εφαρμογής Σχεδίου Πόλεως 

423. Γ ραφείο Γεωγραφικών Πληροφοριακών Συστημά¬ 
των (0.1.3) 

43. Τμήμα Μελετών - Κατασκευής Έργων 

431. Γ ραφείο Δομικών - Η/Μ Έργων 

432. Γραφείο Έργων Οδοποιίας - Αποχέτευσης 

433. Γραφείο Έργων Κοινόχρηστων Χώρων (πλατειών - 
παιδ.χαρών κλπ.) 

434. Γραφείο Έργων Δημοτικού Κοιμητηρίου 

435. Γραφείο Συντήρησης - Επισκευής Κτιριακών Εγκα¬ 
ταστάσεων 

5. ΔΙΕΥΘΥΝΣΗ ΕΞΩΤΕΡΙΚΩΝ ΥΠΗΡΕΣΙΩΝ - ΠΕΡΙΒΑΛ¬ 
ΛΟΝΤΟΣ 

50. ΔΙΕΥΘΥΝΤΗΣ 

51. Τμήμα Καθαριότητας 

511. Γ ραφείο Προγραμματισμού -Εκτέλεσης εργασιών 
καθαριότητας 

512. Γραφείο κίνησης - Συντήρησης Οχημάτων 

513. Γραφείο Αποθήκης Υλικού Τμήματος 

52. Τμήμα Εξωράίσμού Περιβάλλοντος 

521. Γραφείο Κηποτεχνικών Μελετών - Δενδροφυτεύ¬ 
σεων 

522. Γραφείο Προγραμματισμού - Εκτέλεσης κηποτε¬ 
χνικών 

εργασιών - Δενδροφυτεύσεων 

523. Γ ραφείο Ηλεκτροφωτισμού - Ύδρευσης Κ.Χ. 

524. Γ ραφείο Αποθήκης Υλικού Τμήματος 

ΑΡΘΡΟ 3ο 

ΣΤΕΛΕΧΩΣΗ ΥΠΗΡΕΣΙΩΝ 

Οι θέσεις του προσωπικού του Δήμου διαμορφώνονται 
σε κλάδους, βαθμούς και ειδικότητες ως ακολούθως: 

1. ΔΙΟΙΚΗΤΙΚΟ - ΛΟΓΙΣΤΙΚΟ ΠΡΟΣΩΠΙΚΟ 

1.1. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
Δύο (2) Θέσεις ΠΕ 1 

Μία (1) θέση ΤΕ 17 

Μία (1) θέση έμμισθου Δικηγόρου 

Δέκα έξη (16) θέσεις ΔΕ 1 

Τέσσερις (4) ειδικές θέσεις Δημοτικής Αστυνομίας ΔΕ 
23 

Μία (1) θέση κλητήρα ΥΕ 1 
Δύο (2) θέσεις καθαριστριών ΥΕ 14 
Τρεις (3) θέσεις εργατών κοιμητηρίου ΥΕ 
Μία (1) θέση χειρίστριας οοπιρυΙβΓΔΕ 38 

1.2. ΘΕΣΕΙΣ ΜΟΝΙΜΟΥ (ΠΡΟΣΩΠΟΠΑΓΕΙΣ) 

Δύο (2) θέσεις προσωρινές ΔΕ 14 

Μία (1) θέση χειρίστριας οοητιρυΙθΓ ΔΕ 38 
Δύο (2) θέσεις ΔΕ 1 

2. ΤΕΧΝΙΚΟ ΠΡΟΣΩΠΙΚΟ 

2.1. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

Μία (1) θέση Πολ.Μηχανικού ΠΕ 3 

Μία (1) θέση Τοπογράφου ΠΕ 6 

Μία (1) θέση Τεχνολόγου - Τοπογράφου ΤΕ 5 

Μία (1) θέση Αρχιτέκτονα ΠΕ 4 


Μία (1) θέση Μηχανολόγου - Ηλεκτρολόγου ΠΕ 5 
Μία (1) θέση Τεχνολόγου Πολ.Μηχανικού ΤΕ 3 
Μία (1) θέση Προγραμματιστή - Αναλυτή ΠΕ 11 
Μία (1) θέση Σχεδιαστού ΔΕ 6 
Μία (1) θέση Αποθηκάριου κήπων και καθ/τας ΔΕ 1 
Μία (1) θέση Αποθηκάριου Εξωραϊσμού - Περιβάλλο¬ 
ντος ΔΕ 1 

Δέκα (10) θέσεις Οδηγοί ΔΕ 29 
Είκοσι (20) θέσεις Εργατών καθαριότητας ΥΕ 16 
Τρεις (3) θέσεις Τεχνιτών - Συντηρητών ΔΕ 30 
Μία (1) θέση Επιστάτη καθαριότητας ΥΕ 1 
Μία (1) θέση Γεωπόνου ΠΕ 9 
Μία (1) θέση Τεχνολόγου Γεωπονίας ΤΕ 13 
Δέκα (10) θέσεις Εργατών Γενικών καθηκόντων ΥΕ 
Μία (1) θέση υπευθύνου περισυλλογής αδέσποτων ζώ¬ 
ων ΔΕ 1 

Μία (1) θέση Ηλεκτρολόγου ΔΕ 24 
Μία (1) θέση Χημικού Μηχανικού ΠΕ 7 

2.2. ΘΕΣΕΙΣ ΜΟΝΙΜΟΥ (ΠΡΟΣΩΠΟΠΑΓΕΙΣ) 

Μία (1) θέση Τοπογράφου ΠΕ 6 

Μία (1) θέση Τεχνολόγου Πολ.Μηχανικού ΤΕ 3 

Δύο (2) θέσεις Εργοδηγών ΔΕ 5 

Μία (1) θέση επόπτη καθαριότητας ΔΕ2 

Δέκα (10) θέσεις Οδηγοί ΔΕ 29 

Δεκατρείς (13) θέσεις Εργατών καθαριότητας ΥΕ 16 

Μία (1) θέση Μηχανοτεχνίτη Αυτοκινήτου ΔΕ 26 

Δύο (2) θέσεις Κηπουρού ΔΕ 35 

Μία (1) θέση Ηλεκτρολόγου ΔΕ 24 

Τρείς (3) θέσεις Τεχνιτών ΔΕ 30 

Τ ρείς (3) θέσεις Εργατών Γ ενικών καθηκόντων ΥΕ 

Δύο (2) θέσεις Χειριστών μηχανημάτων ΔΕ 28 

2.3. ΘΕΣΕΙΣ I .Δ. ΑΟΡΙΣΤΟΥ ΧΡΟΝΟΥ 
Τέσσερις (4) θέσεις Εργατών καθαριότητας ΥΕ 16 
Δύο (2) θέσεις Εργατών Γενικών καθηκόντων ΥΕ 

2.4. ΘΕΣΕΙΣ Ι.Δ.Ο. ΕΠΟΧΙΚΟΥ ΠΡΟΣΩΠΙΚΟΥ 

Δέκα πέντε (15) θέσεις Εποχικού Εργατικού Προσωπι¬ 
κού ΥΕ 

Πέντε (5) θέσεις Εποχικών Οδηγών ΔΕ 29 
ΑΡΘΡΟ 4ο 

ΠΡΟΣΟΝΤΑ ΔΙΟΡΙΣΜΟΥ ΠΡΟΣΩΠΙΚΟΥ 
Προσόντα διορισμού που απαιτούνται κατά κατηγορία, 
κλάδο και ειδικότητα, είναι τα οριζόμενα από την ισχύου- 
σα κάθε φορά σχετική Νομοθεσία. 

ΚΕΦΑΛΑΙΟ Β’ 

ΚΑΘΗΚΟΝΤΑ - ΑΡΜΟΔΙΟΤΗΤΕΣ ΥΠΗΡΕΣΙΩΝ ΔΗΜΟΥ 
ΑΡΘΡΟ 5ο 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
1. ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ 
Οι Προϊστάμενοι Διευθύνσεων προίστανται των Τμημά¬ 
των και Γραφείων, που υπάγονται στην αρμοδιότητά 
τους. Παρακολουθούν, εποπτεύουν και ελέγχουν την πα¬ 
ρουσία, την πειθαρχία, την υπηρεσιακή απόδοση και επί¬ 
δοση όλων των υπαλλήλων της Διεύθυνσης τους, την τή¬ 
ρηση των Νόμων, Διαταγμάτων,αποφάσεων κλπ. που α¬ 
φορούν τον Δήμο και καθοδηγούν αυτούς κατά την 
εκτέλεση των υπηρεσιακών τους καθηκόντων. 

Κατανέμουν την εργασία στους υπαλλήλους των Διευ- 
θύνσεωντους ανάλογα μετις συνολικές ανάγκες των τμη¬ 
μάτων και με την συνεργασία των Προϊσταμένων αυτών. 
Δύνανται να χρησιμοποιούν οποιονδήποτε από το προ- 

σμπικότης Υπηρεσίας τους για την εκτέλεση κάθε άλλης 
εργασίας, ανάλογα με τις ανάγκες που παρουσιάζονται 
σε κάθε Τμήμα. 

Ενημερώνονται για όλη την εισερχόμενη και εξερχόμε- 
νη αλληλογραφία που αφορά την Διεύθυνση που προί- 
στανται, χαρακτηρίζουν και κατανέμουν αυτήν σύμφωνα 
με τις αρμοδιότητες των Τμημάτων ή Γραφείων που υπά¬ 
γονται στη Διεύθυνσή τους και δίνουν τις αναγκαίες οδη¬ 
γίες στους Προϊσταμένους για τις ενέργειες που πρέπει 
να γίνουν. 

Υπογράφουν αποφάσεις ύστερα από εξουσιοδότηση 
του Δημάρχου, καθώς και υπηρεσιακά έγγραφα που απευ¬ 
θύνονται προς τις άλλες Διευθύνσεις του Δήμου. Θεωρούν 
με την μονογραφή τους και υποβάλλουν όλα τα έγγραφα 
που συντάσσονται από τα Τ μήματα και Γ ραφεία της Διεύ¬ 
θυνσής τους για έγκριση και υπογραφή από τον Δήμαρχο 
ή τους νόμιμους αναπληρωτές τους, καθιστάμενοι έτσι συ- 
νυπεύθυνοι για τη νομιμότητα της ενέργειας. 

Θεωρούν τη βεβαίωση της εργασίας μόνιμου και με 
σχέση Ι.Δ. προσωπικού που υπηρετεί στη Διεύθυνσή 
τους. 

Εισηγούνται τα θέματα της αρμοδιότητάς τους στο Δή¬ 
μαρχο υπογράφοντας τις σχετικές εισηγήσεις. 

Παρίστανται εφόσον οι υπηρεσιακές ανάγκες το επι¬ 
βάλλουν, στις συνεδριάσεις πυν συλλογικών οργάνων 
του Δήμου και αναπτύσσουν τις απόψεις τους πάνω στα 
διάφορα υπηρεσιακά θέματα. 

Συντάσσουν τις ετήσιες εκθέσεις αξιολόγησης για τους 
υπαγόμενους σ’αυτούς Προϊσταμένους Τμημάτων και 
Γ ραφείων και διατυπώνουν τη γνώμη τους σε δεύτερο 
βαθμό, στις υπηρεσιακές εκθέσεις των υπολοίπων υπαλ¬ 
λήλων, οι οποίες συντάσσονται από τους Προϊσταμένους 
των παραπάνω υπηρεσιακών μονάδων. 

Δέχονται τους πολίτες και δίνουν σ’αυτούς όσες πλη¬ 
ροφορίες επιτρέπονται από τις κείμενες διατάξεις. Είναι 
υποχρεωμένοι να βρίσκονται στη θέση τους κατά τις ώ¬ 
ρες υποδοχής του κοινού, για την επίλυση των μεταξύ αυ¬ 
τών και των Υπηρεσιών της Διεύθυνσής τους τυχόν δια¬ 
φορών. 

2. ΠΡΟΪΣΤΑΜΕΝΟΙ ΤΜΗΜΑΤΩΝ 

Οι Προϊστάμενοι των Τ μημάτων είναι υπεύθυνοι για την 
ακριβή τήρηση, εφαρμογή και εκτέλεση των αρμοδιοτή¬ 
των και καθηκόντων που ανατίθενται στις Υπηρεσίες που 
προίστανται. 

Φροντίζουν για την εφαρμογή των Νόμων και Διαταγ¬ 
μάτων, καθώς και των αποφάσεων του Δημοτικού Συμ¬ 
βουλίου και της Δημαρχιακής Επιτροπής, όπως και των ε¬ 
γκυκλίων του Δημάρχου και κάθε άλλης Αρχής, που τους 
κοινοποιούνται. 

Ενημερώνουν τους υπ'αυτούς υπαλλήλους για κάθε ε¬ 
γκύκλιο ή ειδική διαταγή ή διάταξη Νόμου, που αφορά την 
υπηρεσία τους και δίνουν σ’αυτούς τις αναγκαίες επεξη¬ 
γηματικές οδηγίες για την εκτέλεσή τους. Ευθύνονται για 
την μη έγκαιρη και ακριβή εκτέλεση κάθε εργασίας του 
Τμήματός τους, για την καλή γενικά λειτουργία τούτου 
καθώς και για την απόδοση των υπ’αυτούς υπαλλήλων. 

Κατανέμουν την εργασία στους υπαλλήλους και καθο¬ 
δηγούν αυτούς, ελέγχουν την τακτική παρουσία, εργατι¬ 
κότητα και πειθαρχία και ειδοποιούν κάθε πρωί το αρμό¬ 
διο Τμήμα Προσωπικού για τους απόντες ή καθυστερη¬ 
μένους ή αναχωρήσαντες πριν από την κανονική ώρα 
υπαλλήλους, ενημερώνοντας συγχρόνως και τον Διευθυ¬ 
ντή τους. 


Εκτελούν τις εντολές των Διευθυντών, εισηγούνται 
σ’αυτούς τις υποθέσεις της αρμοδιότητάς τους, υποβάλ¬ 
λουν δε σ’αυτούς υπηρεσιακές εκθέσεις και σημειώματα 
για την πορεία των εργασιών του Τμήματός τους, καθώς 
και των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλουν 
στους Διευθυντές για την περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα που καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’αυτά 
πραγματικών περιστατικών. 

Δέχονται το κοινό και δίνουν τις πληροφορίες που επι¬ 
τρέπονται από τις σχετικές διατάξεις, οφείλουν δε να βρί¬ 
σκονται στις θέσεις τους κατά τις ώρες υποδοχής του κοι¬ 
νού. 

Βεβαιώνουν την εργασία του μόνιμου και του με σχέση 
ιδιωτικού δικαίου προσωπικού του τμήματος που προί- 
στανται, με την υπογραφή τους στις σχετικές μισθοδοτι- 
κές καταστάσεις που συντάσσονται από το αρμόδιο Τμή¬ 
μα της Δ/νσης Οικονομικών Υπηρεσιών. 

3. ΠΡΟΪΣΤΑΜΕΝΟΙ ΓΡΑΦΕΙΩΝ 

Είναι επικεφαλής των εις αυτά υπηρετούντων υπαλλή¬ 
λων και έχουν παρόμοιες αρμοδιότητες με εκείνες που α- 
ναφέρονται στην παράγραφο 2 του παρόντος για τους 
Προϊσταμένους των τμημάτων, προσαρμοσμένες στην α¬ 
ποστολή των γραφείων τους. 

4. ΛΟΙΠΟ ΠΡΟΣΩΠΙΚΟ 

Στα πλαίσια των αρμοδιοτήτων των Διευθύνσεων ή άλ¬ 
λων υπηρεσιακών μονάδων, που είναι τοποθετημένοι, οι 
υπάλληλοι, ανεξάρτητα από την εργασιακή τους σχέση, 
εκτελούν γενικά την εργασία που τους έχει ανατεθεί με 
προσοχή, επιμέλεια και ευσυνειδησία, κάτω από τις οδη¬ 
γίες και κατευθύνσεις των άμεσα Προϊσταμένων τους, 
σύμφωνα μετους Νόμους, Κανονισμούς και Οδηγίεςτων 
Προϊσταμένων Αρχών. 

Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ., είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας γενικά μονογράφουν αυτά και είναι μο¬ 
ναδικοί υπεύθυνοι για την ακρίβεια των πραγματικών πε¬ 
ριστατικών και στοιχείων, που αναγράφονται σ’αυτά και 
προκύπτουν από τα τηρούμενα στην Υπηρεσία βιβλία ή 
άλλα παραστατικά. 

Αναφέρουν στον άμεσο Προϊστάμενό τους γραπτά ή 
προφορικά για τις υποθέσεις που εκκρεμούν και δεν μπο¬ 
ρούν να επιλυθούν γρήγορα ή μέσα στις προθεσμίες που 
έχουν ταχθεί. 

Σε όλους τους υπαλλήλους δύνανται ν’ανατεθούν επί 
πλέον αρμοδιότητες, μετά από απόφαση του Δημάρχου. 

ΑΡΘΡΟ 6ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Οι αρμοδιότητες κάθε υπηρεσιακής μονάδας του Δή¬ 
μου που αναφέρονται στον παρόντα Οργανισμό, καθορί¬ 
ζονται ως ακολούθως: 

11. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 
Διεξάγει κάθε υπηρεσία που αναθέτει ο Δήμαρχος στο 
Γ ραφείο αυτό και η οποία δεν ανήκει στην αρμοδιότητα 
των άλλων Υπηρεσιών του Δήμου. 

Ενεργεί σε όλες τις φάσεις την προσωπική υπηρεσιακή 
αλληλογραφία του Δημάρχου, τηρώντας πλήρες αρχείο 
αυτής (Εισερχόμεμενης-Εξερχόμενης). 

Μεσολαβεί ανάμεσα στους υπηρεσιακούς παράγοντες 
του Δήμου και τον Δήμαρχο για τον καθορισμό της ώρας 
που είναι δυνατό να πραγματοποιείται η συνεργασία 
τους, για την επίλυση υπηρεσιακών ή προσωπικών θεμά¬ 
των και την κατ’εξαίρεση υπογραφή ορισμένων υπηρε¬ 
σιακών εγγράφων. 

Μεριμνά για τη διακίνηση των διαφόρων εγγράφων και 
υπηρεσιακών φακέλλων ανάμεσα στις Υπηρεσίες του Δή¬ 
μου και τον Δήμαρχο για υπογραφή. 

Τηρεί πρακτικά των υπηρεσιακών συνεντεύξεων του 
Δημάρχου, καθώς και των συνεδριάσεων των επιτροπών 
ή συμβουλίων, στα οποία μετέχει ο Δήμαρχος. 

Ενημερώνει τον Δήμαρχο για τις παραστάσεις και τις υ¬ 
πηρεσιακές επισκέψεις που αυτός έχει προγραμματίσει 
να πραγματοποιήσει. 

Δέχεται τα τηλεφωνήματα που απευθύνονται στον Δή¬ 
μαρχο και εάν μεν είναι παρών, τον ενημερώνει αμέσως 
για την απευθείας επικοινωνία του, εάν δε είναι απών, τη¬ 
ρεί σημειώσεις στο ειδικά τηρούμενο βιβλίο και τον ενη¬ 
μερώνει γι'αυτές σε πρώτη ευκαιρία. 

Αναγγέλλει στο Δήμαρχο τα πρόσωπα που τον επισκέ¬ 
πτονται στο Γραφείο, φροντίζοντας γενικότερα για την 
γρηγορότερη κατά το δυνατόν εξυπηρέτησή τους. 

Μεταβιβάζει εντολές και οδηγίες προς τους κλητήρες 
για την εκτέλεση εκ μέρους τους ειδικών υπηρεσιών. 

12. ΙΔΙΑΙΤΕΡΟ ΓΡΑΦΕΙΟ ΑΝΤΙΔΗΜΑΡΧΩΝ 

Μεριμνά για τις υπηρεσιακές συναντήσεις των Αντιδη- 
μάρχων με τον Δήμαρχο και των άλλων υπηρεσιακών πα¬ 
ραγόντων του Δήμου, κατά περίπτωση. 

Ασκεί αντίστοιχα, σε όλο τους το φάσμα, τις αρμοδιό¬ 
τητες του Ιδιαίτερου Γραφείου του Δημάρχου. 

13. ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

Με επικεφαλής το Νομικό Σύμβουλο του Δήμου παρα¬ 
κολουθεί και δεικπεραιώνει όλεςτις δικαστικές δημοτικές 
υποθέσεις ή τις υποθέσεις που απαιτούν για τη στήριξή 
τους, νομική κάλυψη. 

Έχει διοικητική εξάρτηση μόνο από το Δήμαρχο και σε 
περίπτωση απουσίας του από το νόμιμο αναπλη ρωτή του. 

Τηρεί εντός του Γ ραφείου του Δήμου ειδικό λεπτομε¬ 
ρές αρχείο με τους φακέλλους όλων των υποθέσεων που 
χειρίζεται και κάθε εγγράφου που διαβιβάζεται σ’αυτήν. 

Συντάσσει τα σχέδια όλων των πράξεων συμφωνίας που 
ενεργεί ο Δήμος με οποιαδήποτε πρόσωπα, φυσικά ή νο¬ 
μικά που αναφέρονται σε πωλήσεις μισθώσεις και εκμι¬ 
σθώσεις και επεξεργάζεται σε τελική φάση τα από τις άλ¬ 
λες Υπηρεσίες του Δήμου συντασσόμενα σχέδια για τις 
περιπτώσεις αρμοδιότητάς τους. 

Ερευνά και ενεργεί για κάθε υπόθεση που αφορά την ε¬ 
ξυπηρέτηση των συμφερόντων του Δήμου. 

Γνωμοδοτεί για κάθε νομικό θέμα, που τυχόν θα παρου¬ 
σιαστεί στη λειτουργία των Υπηρεσιών του Δήμου, ύστε¬ 
ρα από ερώτημα που του υποβάλλει ο Δήμαρχος. 

Εκτελεί κάθε άλλη εργασία που του ανατίθεται από το 
Δήμαρχο. 

14. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ - ΤΥΠΟΥ - ΕΝΗΜΕ¬ 
ΡΩΣΗΣ 

Επιμελείται και διεκπεραιώνει κάθε σχετική εργασία για 
την οργάνωση τελετών, δεξιώσεων, γευμάτων, εορτών, υ¬ 
ποδοχής και ξενάγησης διαφόρων φιλοξενουμένων. Συ¬ 
ντονίζει τις ενέργειες αυτές με άλλους φορείς της Δημό¬ 


σιας Διοίκησης, αν αυτό είναι ενδεδειγμένο και φορείς μα¬ 
ζικής εκπροσώπησης ομάδων πολιτών. 

Ενημερώνει τους δημότες για την αποστολή του Δήμου 
ως Οργανισμού Τοπικής Αυτοδιοίκησης, προβάλλει τις 
δραστηριότητες αυτού και φροντίζει για την δημιουργία 
ενδιαφέροντος των δημοτών με σκοπό την συνεργασία 
τους μαζί του. 

Προγραμματίζει σε συνεργασία με το Δήμαρχο εκδη¬ 
λώσεις επικοινωνίας του Δημάρχου με τους κατοίκους 
του Δήμου για την διαπίστωση των αναγκών τους και την 
καταγραφή από κοντά των προ βλημάτων τους. 

Συλλέγει τις αποστελλόμενες στο Δήμο εκδόσεις, αξιο¬ 
λογεί τη χρησιμότητά τους και εισηγείται στον Δήμαρχο 
τον τρόπο χρησιμοποίησής τους. 

Επιμελείται την σύνταξη και έκδοση ενημερωτικών ε¬ 
ντύπων, οργανώνει συνεντεύξεις τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν τον Δήμο με όλα τα μέσα ενημέρωσης. 

Παρακολουθεί τον ημερήσιο και περιοδικό, αθηναϊκό και 
τοπικό τύπο και επιμελείται, εφόσον υπάρχει ανάγκη, την 
δημοσίευση ανάλογων απαντήσεων, συνεργαζόμενο προς 
τούτο με τις αρμόδιες υπηρεσίες του Δήμου και τον Δή¬ 
μαρχο. 

Ταξινομεί και αρχειοθετεί στο ειδικά τηρούμενο βιβλίο, 
δημοσιεύματα κάθε μορφής, που αφορούν την Τοπική 
Αυτοδιοίκηση γενικά, αλλά και τον Δήμο ειδικά και ενημε¬ 
ρώνει πάνω σ'αυτά τον Δήμαρχο και τις αρμόδιες υπηρε¬ 
σίες του Δήμου. 

Φροντίζει μέσω του Γραφείου Προμηθειών, για τον ε¬ 
μπλουτισμό του Δήμου, με είδη διακόσμησης και μεγα- 
φωνικής μετάδοσης των οργανούμενων από αυτόν εορ¬ 
τών και άλλων παρόμοιων εκδηλώσεων. 

Τηρεί βιβλίο Εθνικών και Τοπικών εορτών που περιλαμ¬ 
βάνει λεπτομερώς στοιχεία τα οποία αφορούν την διορ¬ 
γάνωση αυτών. 

Τηρεί επίσης βιβλίο επίσημων προσώπων, όπως αυτά 
καθορίζονται με κανονιστική πράξη του Δημοτικού Συμ¬ 
βουλίου, στο οποίο περιλαμβάνονται οι διευθύνσεις κα¬ 
τοικίας ή έδρας της Αρχής ή της Υπηρεσίας που εκπρο¬ 
σωπούν και η ιδιότητά τους. 

Μεριμνά για την έγκαιρη εκτύπωση και αποστολή των 
προσκλήσεων στα πρόσωπα που καλούνται στις διοργα- 
νούμενες από το Δήμο εκδηλώσεις. 

Μεριμνά για την κατάλληλη διακόσμηση του Δημοτικού 
καταστήματος και των αιθουσών αυτού, ή οποιουδήποτε 
άλλου χώρου, κατά τις διοργανούμενες από το Δήμο τε¬ 
λετές γενικά. 

Μεριμνά για τον σημαιοστολισμό, την φωταγώγηση και 
την διακόσμηση γενικά της πόλης και των δημοτικών κα¬ 
ταστημάτων, κατά τις Εθνικές και λοιπές γιορταστικές εκ¬ 
δηλώσεις. 

Ενημερώνει τον Δήμαρχο για τις διάφορες γιορτές γε¬ 
νικά και δεξιώσεις που οργανώνονται από οποιεσδήποτε 
άλλες Αρχές, σωματεία, οργανώσεις, συλλόγους ή άλ¬ 
λους συλλογικούς φορείς και που έχει κληθεί να παραστεί 
ο ίδιος. Συνεργάζεται για το σκοπό αυτό άμεσα με το ιδι¬ 
αίτερο Γ ραφείο Δημάρχου, ώστε η εκπλήρωση των υπο¬ 
χρεώσεων αυτών από μέρους του (του Δημάρχου) να εί¬ 
ναι πλήρης. 

Προέρχεται στις αναγκαίες υπηρεσιακές ενέργειες και 
εισηγείται τις απαιτούμενες διαδικασίες, για την απονομή 
τιμητικών διακρίσεων (διπλωμάτων επίτιμων δημοτών, 
μεταλλίωντης πόλης κλπ.) ενημερώνοντας το τηρούμενο 
για το σκοπό αυτό ειδικό βιβλίο. 

Συνεργάζεται με το Πολιτιστικό Κέντρο ή άλλο σχετικό 
φορέατου Δήμου για την οργάνωση ειδικών Πνευματικών 
και Πολιτιστικών εκδηλώσεων και μεριμνά για την προβο¬ 
λή και αξιοποίηση αυτών. 

Μεριμνά για την έγκαιρη ψήφιση των πιστώσεων που α¬ 
παιτούνται για την πραγματοποίηση όλων των πραναφε- 
ρομένωνδραστηριοτήτωντου Δήμου και εφόσον κρίνεται 
επωφελές, διαχειρίζεται αυτές σύμφωνα με τις διατάξεις 
του Διατάγματος περί λογιστικού των Δήμων. 

15. ΓΡΑΦΕΙΟ ΟΡΓΑΝΩΣΗΣ - ΓΕΝ.ΠΡΟΓΡΑΜΜΑ¬ 
ΤΙΣΜΟΥ - ΑΞΙΟΛΟΓΗΣΗΣ 

ΔΗΜΟΤΙΚΟΥ ΕΡΓΟΥ 

Καταγράφει τα μηνύματα των καιρών, ως προς τις κοι¬ 
νωνικές, πολιτικές, επιστημονικές, οικονομικές και οργα¬ 
νωτικές εξελίξεις, σε γενική κλίμακα, αλλά κυρίως σε ό,τι 
ανάγεται στον τομέα της Τοπικής Αυτοδιοίκησης και με¬ 
θοδεύει την προσαρμογή των λειτουργιών γενικά του Δή¬ 
μου, με βάση τα καινούργια δεδομένα. Μεθοδεύει επίσης 
την πραγμάτωση των σκέψεων και των στόχων της Διοί¬ 
κησης του Δήμου, μέσα από ανάλογα προγράμματα, τα ο¬ 
ποία και συντάσσει. 

Συνεργάζεται με διοικητικούς και υπηρεσιακούς παρά¬ 
γοντες, μέσα και έξω από το Δήμο, σε εθνικά, διακρατικά 
ή διαδημοτικά πλαίσια, για την συγκέντρωση και αξιοποί¬ 
ηση των αναγκαίων στοιχείων προκαθορισμού, δραστη- 
ριοποίησης και προσαρμογής στα νέα συστήματα διοίκη¬ 
σης και διαχείρισης. 

Εισηγείται την ιεράρχηση και τον συντονισμό των πρω¬ 
τοβουλιών και των ενεργειών της Διοίκησης στους τομείς 
δράσης αυτής. 

Συμβουλεύει την Διοίκηση σε θέματα οργάνωσης γενι¬ 
κά και υποδεικνύει σ’αυτή τρόπους εφαρμογής των θε- 
σπιζομένων από την Πολιτεία νέων μέτρων, μεθόδων και 
αναπτυξιακών ρυθμίσεων, μετά από αξιολόγησητης λει¬ 
τουργικότητας των διαφόρων Υπηρεσιών του Δήμου. 

Συντάσσει μελέτες και οργανώνει σεμινάρια σε θέματα 
διοίκησης και λειτουργίας του Δήμου και εισηγείται τη 
συμμετοχή υπαλλήλων του Δήμου σε εφαρμοζόμενα 
προγράμματα επιμόρφωσής τους. 

16. ΓΡΑΦΕΙΟ ΠΡΟΓΡΑΜΜΑΤΩΝ Ε.Ε. - ΣΥΝΕΡΓΑΣΙΑΣ 
ΜΕΟΤΑ 

Ενημερώνεται για τα προγράμματα της Κοινότητας που 
θα μπορούσαν να έχουν ενδιαφέρον για το Δήμο, ερχό¬ 
μενο σε επικοινωνία με τους εθνικούς συντονιστές και τα 
αρμόδια Κοινοτικά όργανα. 

Αναζητά συνεργασίες στο Εσωτερικό και Εξωτερικό για 
την αξιοποίηση των δυνατοτήτων που προσφέρουν τα εν 
λόγω προγράμματα. 

Καταρτίζει αιτήσεις συμμετοχής του Δήμου σε συγκε¬ 
κριμένα πλέον Κοινοτικά προγράμματα. 

Παρακολουθεί και συντονίζει την εκτέλεση των προ¬ 
γραμμάτων όπου ο Δήμος έχει συμμετοχή. 

Καταρτίζει εισηγήσεις για την ενημέρωση - εκπαίδευση 
των υπαλλήλων των Υπηρεσιών του Δήμου στα Κοινοτικά 
Θέματα, αξιοποιώντας τις δυνατότητες που παρέχουν 
γι’αυτό το σκοπό τα Κοινοτικά Προγράμματα. 

Προωθεί την ενημέρωση των δημοτών και σημαντικών 
φορέων της Τοπικής Κοινωνίας, για τα Κοινοτικά Προ¬ 
γράμματα ευρύτερου ενδιαφέροντος, καθώς και για τα 
προγράμματα στα οποία μετέχει ο Δήμος. 

Επιδιώκει τη διασύνδεση και επικοινωνία με άλλους Δή¬ 
μους του Εσωτερικού, αλλά και Εξωτερικού, για την α¬ 
νταλλαγή απόψεων και εμπειριών πάνω στην αντιμετώπι¬ 
ση κοινών προβλημάτων. 


Επιμελείται όλων των διαδικασιών για τη συμμετοχή α¬ 
ντιπροσωπειών του Δήμου σε ενδιαφέροντα Συνέδρια Ε¬ 
σωτερικού και Εξωτερικού και μεριμνά για την αξιοποίη¬ 
ση των εργασιών που πραγματοποιούνται στα εν λόγω 
Συνέδρια. 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

20. ΔΙΕΥΘΥΝΤΗΣ 

Πέραν των γενικών του καθηκόντων ορίζονται και οι α¬ 
κόλουθες ειδικές αρμοδιότητες. 

Ο Διευθυντής Διοικητικών Υπηρεσιών είναι ο Διοικητι¬ 
κός Σύμβουλος της Διοίκησης του Δήμου και συνεργάζε¬ 
ται απευθείας με το Δήμαρχο, τον αρμόδιο Αντιδήμαρχο 
και τους Διευθυντές των άλλων Υπηρεσιών του Δήμου, ό¬ 
ταν αυτό είναι αναγκαίο. 

Δέχεται από το Γραφείο Πρωτοκόλλου - Διεκπεραίωσης 
την εισερχόμενη στο Δήμο αλληλογραφία (πλην εκείνης 
που απευθύνεται «προσωπικά» στον Δήμαρχο), την απο¬ 
σφραγίζει και ανάλογα με το περιεχόμενό της, την χαρα¬ 
κτηρίζει κατά Διεύθυνση αρμοδιότητας χειρισμού, επι- 
στρέφοντάς την στο προαναφερό μενο Γ ραφείο για τα πε¬ 
ραιτέρω. 

Εφόσον το εμπιστευτικό πρωτόκολλο του Δήμου, δεν 
τηρείται από το ιδιαίτερο Γ ραφείο του Δημάρχου, τούτο 
τηρείται χωρίς άλλη διαδικασία από τον προϊστάμενο της 
Διεύθυνσης Διοικητικών Υπηρεσιών. 

Μεριμνά για τον τυχόν επαναπροσδιορισμό των ορίων 
της διοικητικής περιφέρειας του Δήμου. 

Είναι προσωπικά υπεύθυνος για τη σύνταξη και τήρηση 
Σχεδίων Αντιμετώπισης Εκτάκτων Αναγκών στη περιφέ¬ 
ρεια του Δήμου, συνεργαζόμενος προς τούτο και με τους 
γειτονικούς Ο.Τ.Α. 

Στην αποκλειστική δικαιοδοσία του υπάγονται ακόμη τα 
θέματα της Τοπικής Αυτοδιοίκησης, σε ό,τι αφορά τον 
Κώδικα της περί Δήμων και Κοινοτήτων Νομοθεσίας, την 
παροχή αρμοδιοτήτων στους Ο.Τ.Α., την αποκέντρωση, 
την περιφερειακή ανάπτυξη και την εν γένει εξέλιξη και 
λειτουργία της. 

Έχει την ευθύνη της εγκατάστασης των Υπηρεσιών οτο 
Δημοτικό Κατάστημα και τους λοιπούς χώρους που χρη¬ 
σιμοποιεί ο Δήμος. 

Ασκεί τις οριζόμενες από την κείμενη νομοθεσία πει¬ 
θαρχικές δικαιοδοσίες έναντι προσωπικού του Δήμου. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη και όλες τις υπόλοιπες υπηρεσια¬ 
κές μεταβολές του προσωπικού του Δήμου. 

Συνεργάζεται με τους Προϊσταμένους των Τμημάτων 
της Διεύθυνσης για τη σύνταξη ειδικών εισηγήσεων επί 
ζητημάτων που απαιτούν τη λήψη αποφάσεων από το Δη¬ 
μοτικό Συμβούλιο ή την Δημαρχιακή Επιτροπή κατά περί¬ 
πτωση. 

Αναλαμβάνει κάθε άλλη αρμοδιότητα που εντάσσεται 
στον τομέα ευθύνης των Διοικητικών Υπηρεσιών και δεν 
περιλαμβάνεται στον παρόντα Οργανισμό. 

Τηρεί βιβλιοθετημένη σειρά της Εφημερίδας της Κυ- 
βερνήσεως και φροντίζει για τον πλουτισμό της Δημοτι¬ 
κής Βιβλιοθήκης με νομικά βιβλία και επιστημονικά συγ¬ 
γράμματα που ενδιαφέρουν την λειτουργία του Δήμου. 

21. ΤΜΗΜΑ ΔΙΟΙΚΗΤΙΚΩΝ ΟΡΓΑΝΩΝ 

Ο Προϊστάμενος επιβλέπει και καθοδηγεί τους υπαλλή¬ 
λους του Τμήματος, επιλαμβανόμένος γενικά όλων των 
διαδικαστικών θεμάτων. 

Παραλαμβάνει από το Τμήμα Πρωτοκόλλου - Διεκπε¬ 
ραίωσης όλη την αλληλογραφία του Τμήματός του και α- 

φούτην μελετήσει, την κατανέμει κατά αρμοδιότητα Γρα¬ 
φείου και την κατευθύνει προς τους αρμόδιους για τα πε¬ 
ραιτέρω. 

Τηρεί μητρώο και αρχείο όλων των διατελέσαντων Δη¬ 
μάρχων και Δημοτικών Συμβούλων. 

Εισηγείται στο Δημοτικό Συμβούλιο και τη Δημαρχιακή 
Επιτροπή, τα αντίστοιχα θέματα που χειρίζεται το Τμήμα 
του. 

Συντονίζει και ελέγχει τις ενέργειες του Τμήματος για 
την ομαλή και απρόσκοπτη λειτουργία των Επιτροπών 
Δ.Σ., παρέχοντας σ'αυτές κάθε δυνατή υποστήριξη. 

Αναπτύσσει και διατηρεί στενή συνεργασία με τα Νομι¬ 
κά Πρόσωπα του Δήμου και τις Δημοτικές Επιχειρήσεις, 
ώστε να διευκολύνονται στο συντονισμό της λειτουργικό¬ 
τητας τούτων. 

Παρέχει στο Γ ραφείο Εκπαίδευσης - Νεολαίας την ανα¬ 
γκαία υποστήριξη γιατηνεκπλήρωση της αποστολήςτου. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περίπτωση υπηρε¬ 
σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

211. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ - ΕΠΙΤΡΟ¬ 
ΠΩΝ Δ.Σ. 

Συνεργάζεται με τον Πρόεδρο του Δημοτικού Συμβουλί¬ 
ου και τον Δήμαρχο, για τον καθορισμό των θεμάτων που 
συζητούνται στις συνεδριάσεις του Δημοτικού Σ/λίου. 

Συγκεντρώνει τους φακέλλους των θεμάτων με τα συ- 
νοδεύοντα αυτά έγγραφα, καθώς και τις σχετικές εισηγή¬ 
σεις των εντελομένων οργάνωντου Δήμου, τους οποίους 
θέτει υπόψη του Προέδρου του Δημοτικού Συμβουλίου 
για ενημέρωση και παραπέρα ενέργεια. 

Συντάσσει και κοινοποιεί στους Δημοτικούς Συμβού¬ 
λους με τον κλητήρα του Δήμου την ημερήσια διάταξη 
των προς συζήτηση θεμάτων του Δημοτικού Συμβουλίου 
μαζί με τις αντίστοιχες εισηγήσεις της πλειοψηφίας σύμ¬ 
φωνα με τις διατάξεις του Δημοτικού και Κοινοτικού Κώ¬ 
δικα. 

Συντάσσει και τηρεί τα πρακτικά των συνεδριάσεων του 
Δημοτικού Συμβουλίου, καθώς και τις αποφάσεις που 
παίρνονται σ’αυτές, καταχωρώντας τα σε ειδικά βιβλία. Ε¬ 
φόσον τα πρακτικά καταρτίζονται από συμβεβλημένη ε¬ 
ταιρεία με τη χρήση μαγνητοφωνικής συσκευής, τηρεί με 
κανονική σειρά, αρίθμηση και θεώρηση, τα βιβλιοθετημέ- 
να φύλλα χάρτου, στα οποία περιέχονται τα απομαγνητο- 
φωνημένα κείμενα. 

Τηρεί και διαφυλάσσει, από απώλεια ή φθορά, τα πρα¬ 
κτικά και τις αποφάσεις του Δημοτικού Συμβουλίου σε ει¬ 
δικό αρχείο, για την ασφάλεια του οποίου είναι υπεύθυνο. 

Φροντίζει για την υπογραφή και την επικύρωση των 
πρακτικών του Δημοτικού Συμβουλίου από τα μέλη τού¬ 
του, σύμφωνα με τον τρόπο που προβλέπεται. 

Εφόσον τα πρακτικά τηρούνται με το σύστημα της μα- 
γνητοφώνησης, μαζί με την ημερήσια διάταξη της επόμε¬ 
νης συνεδρίασης, αποστέλλονται και αντίγραφα των 
προηγούμενων και μη επικυρωμένων πρακτικών, για με¬ 
λέτη και ενημέρωση, ώστε να διευκολύνεται η διαδικασία 
της επικύρωσης. 

Συνεργάζεται με την Νομική Υπηρεσία του Δήμου για 
την έγκαιρη προσκόμιση απ'αυτήντωντυχόν γνωμοδοτή¬ 
σεων που της έχουν ζητηθεί για την ενημέρωση του Δη¬ 
μοτικού Συμβουλίου. 

Έχει κατά κύριο λόγο, την αρμοδιότητα, τηρουμένης 


και της προβλεπόμενης διαδικασίας, να ασκεί με έναν εκ 
των υπαλλήλωντου τα καθήκοντα του Ειδικού Γραμματέα 
του Δημοτικού Συμβουλίου. 

Μεριμνά για τη δημοσίευση των αποφάσεων που παίρ- 
νονται, σύμφωνα με τον τρόπο που ορίζεται κάθε φορά 
και ανάλογα με την περίπτωση, από το Δημοτικό και Κοι¬ 
νοτικό Κώδικα και από άλλες σχετικές διατάξεις. 

Υποβάλλει αντίγραφα των αποφάσεων στην αρμόδια 
για τον έλεγχο αυτών, διοικητική αρχή. 

Ενημερώνει ανελλειπώς το τηρούμενο ευρετήριο των 
αποφάσεων του Δημοτικού Συμβουλίου και παρακολου¬ 
θεί την έκβαση της διοικητικής τελείωσης τους. 

Κοινοποιεί τις αποφάσεις του Δημοτικού Συμβουλίου, 
καθώς και τα κυρωτικά αυτών έγγραφα της αρμόδιας δι¬ 
οικητικής αρχής, στις αρμόδιες για την εκτέλεσή τους υ¬ 
πηρεσίες του Δήμου. 

Εκδίδει αντίγραφα των αποφάσεωντου Δημοτικού Συμ¬ 
βουλίου και τα επικυρώνει ύστερα από ειδική προς τούτο 
εξουσιοδότηση του Δημάρχου, μόνον αν πρόκειται να 
χρησιμοποιηθούν γιατην εξυπηρέτηση της υπηρεσίας. 

Τηρείτο βιβλίο ερωτήσεων και επερωτήσεων που κατα¬ 
θέτουν τα μέλη του Δημοτικού Συμβουλίου στο Προε¬ 
δρείο. 

Τηρεί επίσης βιβλίο των επιτροπών που συγκροτούνται 
από το Δημοτικό Συμβούλιο. 

Διαβιβάζει σ’αυτές τους φακέλλους των θεμάτων που 
παραπέμπονται για μελέτη και φροντίζει, συνεργαζόμενο 
με τα μέλη αυτών, για τη λειτουργία τους. 

Τηρεί τα πρακτικά των συνεδριάσεών τους. Συντάσσει 
τα οριστικά κείμενα των προτάσεων και των γνωμοδοτή¬ 
σεων αυτών, εκτός αν η ευθύνη αυτή αναλαμβάνεται από 
τα μέλη τους και συνεργάζεται με τον Πρόεδρο του Δη¬ 
μοτικού Συμβουλίου και τον Δήμαρχο, για την εισαγωγή 
τους προς συζήτηση στο Δημοτικό Συμβούλιο. 

Φροντίζει για τη λειτουργικότητα και την ευπρεπή εμ¬ 
φάνιση της αίθουσας του Δημοτικού Συμβουλίου, εξα¬ 
σφαλίζοντας τις κατάλληλες συνθήκες για την παρακο¬ 
λούθηση των συνεδριάσεων τούτου από το κοινό. 

Οφείλει να ανακοινώνει χωρίς καθυστέρηση στον Πρό¬ 
εδρο του Δημοτικού Συμβουλίου την παραπομπή θεμά¬ 
των από τη Δημαρχιακή Επιτροπή σ'αυτό, για την περαι¬ 
τέρω λήψη αποφάσεων πάνω σ'αυτά. 

Εκτελεί κάθε άλλη εργασία που δεν περιλαμβάνεται 
στην παρούσα απόφαση και που όμως είναι ευνόητο ότι έ¬ 
χει σχέση με τη λειτουργία του Δημοτικού Συμβουλίου. 
212. ΓΡΑΦΕΙΟ ΔΗΜΑΡΧΙΑΚΗΣ ΕΠΙΤΡΟΠΗΣ 
Συνεργάζεται με τον Πρόεδρο της Δημαρχιακής Επι¬ 
τροπής και τους Διευθυντές των Υπηρεσιών του Δήμου 
για τον καθορισμό των προς συζήτηση θεμάτων στις συ¬ 
νεδριάσεις της εν λόγω Επιτροπής. 

Συντάσσει και διανέμει στον Πρόεδρο και τα μέλη της 
Δ.Ε. την ημερήσια διάταξη θεμάτων για τις συνεδριάσεις 
της Δημαρχιακής Επιτροπής, σύμφωνα με τις σχετικές 
διατάξεις της Νομοθεσίας περί Δήμων και Κοινοτήτων. 

Τα θέματα κάθε ημερήσιας διάταξης πρέπει να συνο¬ 
δεύονται από ολοκληρωμένες εισηγήσεις των αρμοδίων 
κατά περίπτωση Υπηρεσιών με τα επισυναπτόμενα σ’αυ¬ 
τές δικαιολογητικά. 

Συντάσσει και τηρεί τα πρακτικά των συνεδριάσεων της 
Δημαρχιακής Επιτροπής, φροντίζει για τη σύνταξη, την 
δακτυλογράφηση και την διεκπεραίωση των αποφάσεων 
αυτής καθώς και για την καταχώρησή τους στα αντίστοι¬ 
χα επίσημα βιβλία, και την δημοσίευσή τους όπως ο Νό¬ 
μος ορίζει. 

Φροντίζει για την υποβολή αντιγράφων των λαμβανομέ- 
νων από την Δ.Ε. αποφάσεων στην αρμόδια για τον έλεγ¬ 
χό τους Διοικητική Αρχή, σύμφωνα με την ισχύουσα εκά- 
στοτε νομοθεσία. 

Ενεργεί για την κοινοποίηση στις Διευθύνσεις και τα 
Τμήματα των Υπηρεσιών του Δήμου όσων αποφάσεων 
της Δημαρχιακής Επιτροπής χρειάζεται «ενέργεια». 

Διαβιβάζει προς τις διάφορες επιτροπές, ή όπου αλλού 
ορίζεται, τις υποθέσεις που παραπέμπονται από το Δή¬ 
μαρχο ή την Δ.Ε. Στη συνέχεια συγκεντρώνει τις γνωμο¬ 
δοτήσεις αυτών, τις οποίες και παραδίδει έγκαιρα στον ε- 
ντολέα Δήμαρχο ή Πρόεδρο ανάλογα, για την εισαγωγή 
τους στο Δ.Σ. προς συζήτηση, όποτε είναι καιρός, ή τη λή¬ 
ψη από το Δήμαρχο σχετικής απόφασης. 

Τηρεί ευρετήριο των λαμβανομένων αποφάσεων της 
Δημαρχιακής Επιτροπής καθώς και των σχετικών γνωμο- 
δοτικών εγγράφων της Διοικητικής Αρχής. 

Τηρεί αρχείο και ευρετήριο των γνωμοδοτήσεων των 
διαφόρων δημοτικών επιτροπών. 

Τηρεί βιβλίο των ερωτήσεων και επερωτήσεων που υ¬ 
ποβάλλονται από τα μέλη της Δ.Ε. και φροντίζει για την 
λήψη τεκμηριωμένης απάντησης από την αρμόδια Υπη¬ 
ρεσία την οποία υποβάλλει στον Δήμαρχο ή τον Πρόεδρο, 
ανάλογα, για τα περαιτέρω. 

Διεξάγει κάθε άλλη εργασία η οποία αφορά τη λειτουρ¬ 
γία της Δημαρχιακής Επιτροπής. 

213. ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ - ΔΗΜΟΤΙΚΩΝ 
ΕΠΙΧΕΙΡΗΣΕΩΝ 

Ενεργεί κάθε διαδικασία για τη σύσταση από το Δήμο 
Νομικών Προσώπων ή Δημοτικών Επιχειρήσεων οποιοσ¬ 
δήποτε μορφής. 

Συνεργάζεται με τα Δ.Σ. των Νομικών Προσώπων και 
Δημοτικών Επιχειρήσεων για την καλλίτερη λειτουργία 
τους και την επίτευξη του προορισμού τους. 

Ενημερώνει τον Δήμαρχο πάνω στα προβλήματα που α¬ 
ντιμετωπίζουν τα Νομικά Πρόσωπα και οι Δημοτ.Επιχει- 
ρήσεις και εισηγείταιτις ενδεδειγμένες λύσεις, σύμφωνα 
με τα υπόψη του στοιχεία. 

Τηρεί ειδικό αρχείο με ό,τι αφορά τη σύσταση καιτα όρ¬ 
γανα διοίκησής τους. 

Φροντίζει για την εισαγωγή στο Δημοτικό Συμβούλιο 
των εισηγήσεων των Νομικών Προσώπων και Δημοτ.Επι¬ 
χειρήσεων που υποβάλλονται σ’αυτό λόγω αρμοδιότη¬ 
τας. 

Συνεργάζεται με τα Νομικά Πρόσωπα και τις Δημοτ. Ε¬ 
πιχειρήσεις για την οργάνωση από μέρους τους εκδηλώ¬ 
σεων ανάλογου ενδιαφέροντος. 

Εισηγείται υπεύθυνα για την εφαρμογή ισχυουσών νο¬ 
μικών διατάξεων των «περί κατάστασης των δημοτικών 
και κοινοτικών υπαλλήλων». 

Εισηγείται στον Δήμαρχο την ψήφιση των πιστώσεων 
που αναγράφονται στον προϋπολογισμό για την επιχορή¬ 
γηση ή την ειδική ενίσχυση των Νομικών Προσώπων του 
Δήμου. 

214. ΓΡΑΦΕΙΟ ΕΚΠΑΙΔΕΥΣΗΣ - ΝΕΟΛΑΙΑΣ 

Για το Γραφείο αυτό ισχύουν κάθε φορά Νόμοι, εγκύ¬ 
κλιοι και αποφάσεις που ρυθμίζουντις σχέσεις του Δήμου 
με την Πρωτοβάθμια και Δευτεροβάθμια εκπαίδευση, κα¬ 
θώς και ό,τι άλλο ανατίθεται από τον Δήμαρχο. 

Το Γ ραφείο έχει την γραμματειακή υποστήριξη της Δη¬ 
μοτικής Επιτροπής Παιδείας και συνεργάζεται με τις σχο¬ 
λικές επιτροπές και τους συλλόγους γονέων και κηδεμό¬ 
νων, για την ενίσχυση των Σχολείων, ηθικά και οικονομικά, 


καθώς και για την προώθηση κάθε εκπαιδευτικού προ¬ 
βλήματος, στο πλαίσιο των δυνατοτήτων 

του Δήμου. Φροντίζει γιατην ίδρυση, οργάνωση και λει¬ 
τουργία Παιδικών και Βρεφονηπιακών Σταθμών, όπως ε¬ 
πίσης παιδικών εξοχών και κατασκηνώσεων, μαθητικής 
βιβλιοθήκης και γενικά για ό,τι αφορά τα παιδιά. 

Φροντίζει για τη συμμετοχή των δημοτών - κατοίκων σε 
ελεύθερα πανεπιστήμια και οργανώνει επίσης σειρές α¬ 
νοικτών διαλέξεων για το ευρύ κοινό. 

Μεριμνά γιατην οργάνωση καλλιτεχνικών εκδηλώσεων 
(μουσική, θέατρο, καραγκιόζης κλπ.) παιδικών - σχολικών 
εκθέσεων, απονομή βραβείων κλπ. 

Φροντίζει για τη δημιουργία χώρων μέσα στους οποί¬ 
ους μπορούν οι νέοι, κατά τη διάρκεια του ελεύθερου 
χρόνου τους, να ψυχαγωγούνται, να συζητούν, να δημι¬ 
ουργούν, να προβληματίζονται και κυρίως να αυτοσχε¬ 
διάζουν πάνω σε νέους τρόπους έκφρασης και επικοινω¬ 
νίας μεταξύ τους, καθιστάμενοι έτσι ενεργοί και χρήσιμοι 
για τον εαυτό τους και την Κοινωνία. 

Συνεργάζεται με όλους τους φορείς που ασκούν εκπαι¬ 
δευτικό έργο, ώστε να συμβάλλει στην καλύτερη δυνατή 
μόρφωση των νέων μας. 

22. ΤΜΗΜΑ ΔΙΟΙΚΗΤΙΚΩΝ ΥΠΟΘΕΣΕΩΝ 

Ευθύνεται γενικά για την παροχή υπηρεσιών διοικητι¬ 
κής και γραμματειακής υποστήριξης του Δήμου. 

Ειδικότερα: 

Χειρίζεται όλα τα διοικητικά θέματα που αφορούν τους 
υπαλλήλους και το εργατοτεχνικό προσωπικό του Δήμου. 

Φροντίζει για την τήρηση των προβλεπομένων διαδικα¬ 
σιών που σχετίζονται με την έκδοση αδειών ίδρυσης και 
λειτουργίας καταστημάτων υγειονομικού ενδιαφέρο¬ 
ντος. 

Οργανώνει, κατευθύνει και ελέγχει την γραμματειακή υ¬ 
πηρεσία του Δήμου (πρωτοκόλληση - διεκπεραίωση ει¬ 
σερχομένων και εξερχομένωνεγγράφων, τήρηση ειδικού 
αρχείου κλπ.) 

Φροντίζει για την ρύθμιση διαδικασιών διευκόλυνσης 
των προσερχομένων στο Δημοτικό Κατάστημα πολιτών, 
παρέχοντας σ’αυτούς κάθε δυνατή πληροφορία και εξυ¬ 
πηρέτηση, παραπέμποντάς τους στις αρμόδιες για κάθε 
θέμα Υπηρεσίες του Δήμου. 

Επιλαμβάνεται θεμάτων δημοτικής αστυνόμευσης στην 
περιοχή του Δήμου. 

Φροντίζει γιατην εκτέλεση βοηθητικού λειτουργικού υ¬ 
ποστήριξης των Υπηρεσιών που στεγάζονται στο κεντρι¬ 
κό κτίριο του Δήμου (Λειτουργία Τηλεφωνικού Κέντρου - 
Κυλικείου - Φωτοαντιγραφικών Μηχανημάτων, Ασφάλεια 
Κτιρίου, Καθαριότητα εσωτερικών χώρων κλπ.) 

Αναφέρεται στον Προϊστάμενο Διευθυντή για περιπτώ¬ 
σεις που απαιτούν τη δική του παρέμβαση. 

Εισηγείται κάθε ζήτημα αρμοδιότητας του Τμήματος, η 
επίλυση του οποίου χρειάζεται την προηγούμενη απόφα¬ 
ση του Δημοτικού Συμβουλίου ή της Δημαρχιακής Επι¬ 
τροπής. 

Συνεργάζεται και με τις άλλες κατά περίπτωση, Υπηρε¬ 
σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

221. ΓΡΑΦΕΙΟ ΠΡΟΣΩΠΙΚΟΥ 

Σε συνεργασία με τον Προϊστάμενο του Τμήματος ειση- 
γείται ιεραρχικά τις τροποποιήσεις, στον Οργανισμό Ε¬ 
σωτερικής Υπηρεσίας, καθώς και τις προσαρμογές αυ¬ 
τού στις ισχύουσες κάθε φορά σχετικές διατάξεις. 

Ενεργεί τις διαδικασίες για τις προσλήψεις όλου του 



17494 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσωπικού του Δήμου, εκτός του προσωπικού του απα¬ 
σχολούμενου με την εκτέλεση έργων με αυτεπιστασία. 

Διεξάγει όλες τις υπηρεσιακές υποθέσεις που αφορούν 
στα θέματα του τακτικού και του με σχέση εργασίας Ιδιω¬ 
τικού Δικαίου, προσωπικού του Δήμου π.χ.: μεταβολές 
στην υπηρεσιακή κατάσταση (προαγωγές, εντάξεις, επα¬ 
νεντάξεις, μετατάξεις, μετακινήσεις, αποσπάσεις, μετα¬ 
θέσεις, μονιμοποιήσεις, αναγνώριση προϋποθέσεων για 
οικονομικές παροχές, χορήγηση αδειών, εφαρμογή του 
Πειθαρχικού Δικαίου, τακτοποίηση ασφαλιστικών ζητη¬ 
μάτων γενικώς, λύση υπαλληλικής ή οποιαδήποτε σχέσης 
εργασίας κλπ.), κοινοποιώντας τις εκδιδόμενες διοικητι¬ 
κές πράξεις στα αρμόδια όργανα και υπηρεσίες. 

Τηρεί ενημερωμένους ατομικούς φακέλλους για όλο το 
προσωπικό. 

Τηρεί μητρώα των τακτικών υπαλλήλων, των συνταξι¬ 
ούχων και του προσωπικού με σχέση εργασίας Ιδιωτικού 
Δικαίου. 

Τηρεί διαρκώς ενημερωμένο πίνακα που εμφανίζει την 
οργανική διάρθρωση των υπηρεσιών του Δήμου και την 
κατανομή του προσωπικού στις αντίστοιχες θέσεις. 

Συντάσσει τα απαιτούμενα πιστοποιητικά, συγκεντρώ¬ 
νει τα απαραίτητα δικαιολογητικά και προέρχεται στις α¬ 
ναγκαίες ενέργειες για την απονομή της σύνταξης και μη¬ 
νιαίου ισόβιου βοηθήματος του ΤΑΔΚΥ στους τακτικούς 
υπαλλήλους του Δήμου. 

Μεριμνά για την εφαρμογή των διατάξεων που αφο¬ 
ρούν στην υπηρεσιακή γενικά κατάσταση του εν ενεργεία 
προσωπικού (τακτικού και με σχέση εργασίας Ιδιωτικού 
Δικαίου). 

Ανακοινώνει στο προσωπικό τις εγκύκλιες διατάξεις και 
αποφάσεις του Δημάρχου, τις αναφερόμενες στην κατά¬ 
σταση του προσωπικού και στην λειτουργία των υπηρε¬ 
σιών. 

Ανακοινώνει στο προσωπικό το ισχύον κάθε φορά ωρά¬ 
ριο εργασίας και επιβλέπει με προσωπική του ευθύνη, την 
ακριβή τήρησή του. 

Ως προς την τήρηση του ωραρίου από το προσωπικό 
που απασχολεί ται στις εξωτερικές υπηρεσίες του Δήμου, 
αρμόδια τυγχάνει η αντίοποιχη Διεύθυνση Εξωτερικών Υ¬ 
πηρεσιών του Περιβάλλοντος. 

Επιμελείται την διαδικασία για την παρακράτηση και α¬ 
πόδοση των επιβαλλόμενων στο προσωπικό προστίμων. 

Επιμελείται κάθετι που ανάγεται στην σύνταξη των εκ¬ 
θέσεων υπηρεσιακής ικανότητας του υπαλληλικού καιερ- 
γατοτεχνικού προσωπικού του Δήμου γενικώς και επι¬ 
λαμβάνεται της αρχειακής ταξινόμησής τους. 

Κοινοποιεί στο γραφείο εκκαθάρισης δαπανών όλες τις 
επερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

Εισηγείται ιεραρχικά κάθε θέμα που έχει σχέση με το 
προσωπικό του Δήμου γενικώς, τη διάρθρωση των υπη¬ 
ρεσιών, τις αρμοδιότητες, τα καθήκοντα και τον Οργανι¬ 
σμό Εσωτερικής Υπηρεσίας του Δήμου. 

Διεξάγει κάθε εργασία και εκδίδει τα δικαιολογητικά 
που απαιτούνται για την καταβολή βοηθημάτων, πρόσθε¬ 
της αποζημίωσης ή επιδομάτων στο προσωπικό του Δή¬ 
μου γενικά. 

Συντάσσει και τηρεί σε ειδικό αρχείο, τις συμβάσεις του 
προσωπικού του Δήμου με σχέση εργασίας Ιδιωτικού Δι¬ 
καίου. 

222. ΓΡΑΦΕΙΟ ΑΔΕΙΩΝ ΙΔΡΥΣΗΣ - ΛΕΙΤΟΥΡΓΙΑΣ ΚΑ¬ 
ΤΑΣΤΗΜΑΤΩΝ 


Έχει την ευθύνη του ελέγχου της πληρότητας των συ- 
νυποβαλομένων με την αίτηση του ενδιαφερομένου δι- 
καιολογητικών, για την χορήγηση άδειας ίδρυσης και λει¬ 
τουργίας καταστήματος Υγειονομικού Ενδιαφέροντος. 

Διαβιβάζει μετά τον έλεγχο, την αίτηση και τα προβλε- 
πόμενα από τη Νομοθεσία δικαιολογητικά, στην Δ/νση Υ¬ 
γείας της Νομαρχίας για έγκριση και μετά από θετική γνω¬ 
μάτευσή της, εισηγείται στο Δημοτικό Συμβούλιο την χο- 
Ρήγηση της αιτηθείσας αδείας. Σε περίπτωση αρνητικής 
από τη Νομαρχία Γνωμάτευσης, επιστρέφει τα υποβλη- 
θέντα δικαιολογητικά στον ενδιαφερόμενο, προκειμένου, 
εφόσον το επιθυμεί, νατού δοθεί η δυνατότητα προσφυ¬ 
γής στη Β/θμια Επιτροπή ή στο Νομάρχη. 

Μεριμνά για το κλείσιμο από το Δήμο των χωρίς άδεια 
λειτουργούντων καταστημάτων, για την έκδοση άδειας 
μουσικών οργάνων, καθώς και για τη διαδικασία επιβολής 
Διοικητικών ποινών, όπως προσωρινή αφαίρεση άδειας 
λειτουργίας, έκθεση σφράγισης και αποσφράγισης κατα¬ 
στήματος κλπ. 

Τηρεί αρχείο με όλες τις άδειες ίδρυσης και λειτουργίας 
καταστημάτων καθώς και άδειες λειτουργίας μουσικών 
οργάνων που έχουν εκδοθεί από το Δήμο. 

223. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ 

Φροντίζει για την παραλαβή, πρωτοκόλληση, τυχόν συ- 
σχέτηση και διεκπεραίωση γενικά όλων των εισερχόμε¬ 
νων εγγράφων, τα οποία και διανέμει στις αρμόδιες Διευ¬ 
θύνσεις Υπηρεσιών ή τα ανεξάρτητα Γραφεία του Δήμου, 
βάσει γενόμενου προηγουμένως σχετικού χαρακτηρι¬ 
σμού από τον Διευθυντή Διοικητικών 
Υπηρεσιών. 

Παραλαμβάνει από τα Τμήματα και Γραφεία των Υπη¬ 
ρεσιών του Δήμου όλα τα έγγραφα της εξερχόμενης αλ¬ 
ληλογραφίας και φροντίζει για την έγκαιρη και κανονική 
διεκπεραίωσή τους προς τους αποδέκτες προορισμού. 

Συντάσσει σε συνεργασία με τον Προϊστάμενο του Τμή¬ 
ματος και βάσει σχετικών προτάσεων των Υπηρεσιών, το 
γενικό θεματολόγιο φακέλλων αρχείου του Δήμου κατά 
Διεύθυνση - Τμήμα και ανεξάρτητο Γραφείο. Το θεματο- 
λόγιο αυτό διανέμει σε όλες τις υπηρεσίες για τήρηση και 
εφαρμογή, φροντίζοντας για κάθε εισηγούμενη από αυ¬ 
τές μεταγενέστερη συμπλήρωση ή τροποποίηση. 

Τηρεί όλα τα προβλεπόμενα από την ισχύουσα νομοθε¬ 
σία βιβλία για την κανονική εκτέλεση του έργου του. 

Τηρεί ειδικό αρχείο φωτοαντιγράφων εξερχομένων εγ¬ 
γράφων για ορισμένες κατηγορίες θεμάτων βάσει απο¬ 
φάσεων του Δημάρχου και φροντίζει για τη περιοδική εκ¬ 
καθάριση τούτου σύμφωνα με τις διδόμενες προς αυτό ο¬ 
δηγίες. 

Τηρεί βιβλιοθήκη με χρήσιμα για την λειτουργία των Υ¬ 
πηρεσιών του Δήμου βιβλία και συγράμματα καθώς και το 
σχετικό βιβλίο ευρετηρίου τούτων. 

Διενεργεί τις αναρτήσεις στον πίνακα ανακοινώσεων 
του Δήμου, όλων των Δημοτικών Αποφάσεων, ανακοινώ¬ 
σεων και διακηρύξεων που επιδίδονται στο Γ ραφείο γι'αυ- 
τό το σκοπό. 

224. ΓΡΑΦΕΙΟ ΕΠΙΚΟΙΝΩΝΙΑΣ - ΠΛΗΡΟΦΟΡΗΣΗΣ ΚΟΙ¬ 
ΝΟΥ 

Το Γραφείο αυτό λειτουργεί σε χώρο κατάλληλο και 
προσιτό έτσι που να εξυπηρετεί τους πολίτες. 

Δέχεται τους πολίτες όλες τις εργάσιμες ημέρες και ώ- 
ρες. 

Έχει ως αποστολή να πληροφορεί, ενημερώνει και συμ- 

βουλεύει τους πολίτες που επιθυμούν να εξυπηρετηθούν 
από τις Υπηρεσίες του Δήμου και ειδικότερα: 

Δίνει κάθε πληροφορία που επιτρέπεται στους πολίτες 
που προσέρχονται στο Δήμο. 

Δέχεται έγγραφες ή προφορικές αναφορές παραπό¬ 
νων των πολιτών κατά των Υπηρεσιών ή των υπαλλήλων 
του Δήμου και σε συνεργασία μετά αρμόδια τμήματα δί¬ 
νει τις σχετικές πληροφορίες στον παραπονούμενο. 

Ενημερώνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των υ- 
ποθέσεών τους και τους εφοδιάζει με τα απαραίτητα πλη¬ 
ροφοριακά στοιχεία και τα διαθέσιμα έντυπα. 

Κατευθύνει τους πολίτες στη διεκπεραίωση των υποθέ- 
σεών τους, τους συμβουλεύει για την καλύτερη αντιμε¬ 
τώπιση των προβλημάτων τους και τους ενημερώνει για 
την πορεία τους. 

Ενημερώνει, μετά μέσα μαζικής ενημέρωσης και κάθε 
άλλο πρόσφορο μέσο, τους πολίτες για τα νέα μέτρα που 
αποφασίζονται κάθε φορά. 

Δέχεται υποδείξεις και προτάσεις για αλλαγές που συμ¬ 
βάλλουν στη βελτίωση της λειτουργίας του Δήμου και στη 
λήψη μέτρων που τους αφορούν, αποσκοπούντες έτσι με 
τις ρυθμίσεις αυτές στην ενεργοποίηση του πολίτη μέσα 
και από αυτή τη διαδικασία δίνοντάς του τη δυνατότητα 
να μετέχει με τις δικές του ιδέες προτάσεις και τη δημι¬ 
ουργική του φαντασία στο «κοινωνικό γίγνεσθαι» και στη 
γενικότερη προσπάθεια σχεδιασμού για την ανάπτυξη. 

Είναι αυτονόητο ότι το γραφείο επικοινωνίας και πλη¬ 
ροφόρησης του πολίτη δεν υποκαθιστά σε καμμία περί¬ 
πτωση τις αρμόδιες Υπηρεσίες του Δήμου στα αντικείμε¬ 
νά τους αλλά υποβοηθούν το έργο τους και εξυπηρετούν 
τον πολίτη. 

225. ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Φροντίζει για την κανονική κυκλοφορία των τροχοφό¬ 
ρων οχημάτων στη περιοχή του Δήμου με την αποτροπή 
γεγονότων που εμποδίζουν την κανονική τους κίνηση (έ¬ 
λεγχος κυκλοφορίας, παράνομης στάθμευσης κλπ.). 

Φροντίζει για την ασφαλή κυκλοφορία των πεζών στην 
περιοχή του Δήμου και κυρίως των μαθητών. 

Φροντίζει για την κανονική χρήση των κοινόχρηστων 
χώρων στην περιοχή του Δήμου (πλατείες, πάρκα, παιδι¬ 
κές χαρές κλπ.). 

Ελέγχει και αποτρέπει την παράνομη κατάληψη πεζο¬ 
δρομίων. 

Εντοπίζει και ελέγχει την παράνομη δόμηση και αποχέ¬ 
τευση, ενημερώνοντας σχετικά τις αρμόδιες τεχνικές υ¬ 
πηρεσίες του Δήμου για την από κοινού αντιμετώπιση τέ¬ 
τοιων παραβάσεων. 

Φροντίζει για τον εντοπισμό και αποτροπή παραβάσεων 
που έχουν σχέση με την τήρηση των διατάξεων περί κα¬ 
θαριότητας και ρύπανσης του περιβάλλοντος κάθε μορ¬ 
φής και αιτίας. 

Φροντίζει για την προστασία του υπόγειου υδάτινου δυ¬ 
ναμικού μέσα στα όρια του Δήμου (έλεγχος παράνομου 
ανοίγματος πηγαδιού - γεωτρήσεων, μόλυνσης υπόγειων 
νερών κλπ.). 

Αστυνομεύει στο χώρο των λαϊκών αγορών και αποτρέ- 
πει παραβάσεις που έχουν επιπτώσεις στα έσοδα του Δή¬ 
μου από τρίτους. 

Τηρεί αρχείο συμβάντων και οργανώνει ανάλογα το δια¬ 
τιθέμενο προσωπικό για την αποτελεσματικότερη χρησι¬ 
μοποίησή του. 

226. ΓΡΑΦΕΙΟ ΤΗΛΕΦ.ΚΕΝΤΡΟΥ - ΚΛΗΤΗΡΩΝ - ΒΟΗ- 
ΘΗΤ. ΠΡΟΣΩΠΙΚΟΥ 


226.1. ΠΡΟΣΩΠΙΚΟ ΤΗΛΕΦΩΝΙΚΟΥ ΚΕΝΤΡΟΥ 

Ασχολείται κυρίως με την μεταβίβαση των εισερχομέ¬ 
νων τηλεφωνικών κλήσεων προς τις ζητούμενες κατά πε¬ 
ρίπτωση Υπηρεσίες του Δήμου. 

Παρακολουθεί την καλή λειτουργία των εσωτερικών τη¬ 
λεφωνικών γραμμών που συνδέονται με το Τηλεφ. Κέντρο 
και φροντίζει για την άμεση αποκατάσταση δημιουργού- 
μενων μικροπροβλημάτων. 

Αναφέρει στον αμέσως Προϊστάμενο κάθε βλάβη ή 
πρόβλημα που χρειάζεται την παρέμβαση του Ο.Τ.Ε για 
την ταχύτερη δυνατή αποκατάσταση. 

226.2. ΚΛΗΤΗΡΕΣ 

Ασκούν γενικώς, τα καθήκοντα που τους έχουν ανατε¬ 
θεί με απόφαση του Δημάρχου. 

Σε ώρες που δεν βρίσκονται σε εξωτερική υπηρεσία, ο¬ 
φείλουν να παραμένουν στο Δημοτικό Κατάστημα, ασχο¬ 
λούμενοι μετά εσωτερικά τους καθήκοντα ή να είναι δια¬ 
θέσιμοι σε συγκεκριμένο χώρο για την διεκπεραίωση ο¬ 
ποιοσδήποτε έκτακτης υπηρεσίας. 

Επισημαίνουν τις φθορές που επέρχονται στο κτίριο 
του Δημαρχείου και αναφέρουν αμέσως γι’αυτές στον 
Προϊστάμενό τους. 

Δεν αποχωρούν από την υπηρεσία τους, πριν ελέγξουν 
και διαπιστώσουν ότι όλα στο Δημοτικό Κατάστημα έχουν 
καλώς (ασφάλιση γραφείων-αρχείων-βιβλιοθηκών, σβή¬ 
σιμο φώτων, κλείσιμο κρουνών, ελευθέρωση πριζών 
κλπ.). 

226.3 ΛΟΙΠΟ ΒΟΗΘΗΤΙΚΟ ΠΡΟΣΩΠΙΚΟ (ΦΥΛΑΚΕΣ - 
ΚΑΘΑΡΙΣΤΡΙΕΣ κλπ.) 

Εκτελούντα καθήκοντα που τους έχουν ανατεθεί με την 
επίβλεψη και τις οδηγίες του Προϊσταμένου του Γραφεί¬ 
ου τους. 

23. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Φροντίζει ειδικότερα για την εφαρμογή της νομοθεσίας 
που διέπει την σύνταξη και τήρηση του Μητρώου Αρρέ- 
νων, του Δημοτολογίου και Ληξιαρχείου. 

Ενεργεί για την εφαρμογή των υποχρεώσεων που α¬ 
πορρέουν από τη Νομαρχία περί Στρατολογίας. 

Εποπτεύει την διεξαγωγή εργασίας σύνταξης των ε¬ 
κλογικών καταλόγων του Δήμου και έκδοσης των εκλογι¬ 
κών βιβλιαρίωντων δημοτών, όπως ορίζεται κάθε φορά α¬ 
πό την ισχύουσα εκλογική Νομοθεσία. 

Παρέχει την βοήθειά του και συνεργάζεται με το Γ ρα¬ 
φείο Δημοτικού Συμβουλίου κλπ. για τη σύνταξη εκλογι¬ 
κών καταλόγων. 

Μελετά και εισηγείται τη λήψη μέτρων για την ενημέ¬ 
ρωση και διευκόλυνση των κατοίκωντου Δήμου να γίνουν 
δημότες και εκλογείς του. 

Επιμελείται την εκτέλεση όλων των νόμων σχετικά με τη 
διεξαγωγή των Βουλευτικών και των Δημοτικών Εκλογών 
καθώς και των εκλογών για την ανάδειξη των Συνοικιακών 
Συμβουλίων. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περίπτωση, Υπηρε¬ 
σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

231. ΓΡΑΦΕΙΟ ΔΗΜΟΤΟΛΟΓΙΟΥ - ΙΘΑΓΕΝΕΙΑΣ - ΕΚΛΟ¬ 
ΓΩΝ 

Ενεργεί κάθε υπηρεσία που σχετίζεται με την εγγραφή 
των δημοτών στα Δημοτολόγια και την απόκτηση της Ελ¬ 
ληνικής Ιθαγένειας από ξένους υπηκόους. 

Καταρτίζει και τηρεί βιβλία Δημοτολογίου. 

ΕΦΗΜΕΡΙΣ ΤΉΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μεριμνά για την εφαρμογή των διατάξεων της ισχύου- 
σας Νομοθεσίας περί Δημοτών και των Νόμων περί της 
Ελληνικής Ιθαγένειας. 

Συντάσσει τις απαιτούμενες πράξεις για τις εγγραφές 
και μεταβολές στα Δημοτολόγια και ενεργεί για την υπο¬ 
βολή τους στη Νομαρχία για έγκριση καθώς και για την 
κοινοποίηση αυτών όπου και όπως ορίζει ο Νόμος. 

Συγκροτεί, συμπληρώνει καιτηρείτους φακέλλουςτων 
γραμμένων οικογενειών στο Δημοτολόγιο του Δήμου. 

Εκδίδει από το Δημοτολόγιο πιστοποιητικά προσωπικά 
και εγγεγραμμένων οικογενειών, στο Δημοτολόγιο του 
Δήμου. 

Ενεργεί όλη την αλληλογραφία που έχει σχέση με το 
Δημοτολόγιο και εκτελεί κάθε υπηρεσία που ανατίθεται 
στους Δήμους, σχετικά με τους συνταξιούχους δημότες 
γενικά. 

Εκτελεί κάθε εντολή που ανατίθεται στο Δήμο και έχει 
σχέση με την ενεργούμενη κάθε φορά αναθεώρηση των 
εκλογικών καταλόγων. 

Παραλαμβάνει και συμπληρώνει τα δικαιολογητικά για 
την έκδοση ή διόθρωση εκλογικών βιβλιαρίων, τα υπο¬ 
βάλλει αρμοδίως και μετά την επιστροφή τους τα παραδί- 
δει στους δικαιούχους εκλογείς. 

Τηρεί αντίγραφα των εκλογικών καταλόγων για την πα¬ 
ροχή κάθε σχετικής πληροφορίας στους δημότες εκλο¬ 
γείς. 

Εκτελεί κάθε εργασία που έχει σχέση με Βουλευτικές ε¬ 
κλογές, Δημοτικές καθώς και εκλογές για την ανάδειξη 
των Συνοικιακών Συμβουλίων. 

Παρέχει την βοήθειά του και συνεργάζεται με το Γρα¬ 
φείο Δημοτικού Συμβουλίου κλπ. για την σύνταξη των ε¬ 
κλογικών καταλόγων με αλφαβητική σειρά των κατοίκων 
κάθε Ενορίας. 

232. ΓΡΑΦΕΙΟ ΜΗΤΡΩΟΥ ΑΡΡΕΝΩΝ - ΣΤΡΑΤΟΛΟΓΙΑΣ 

Χειρίζεται όλα τα θέματα που σχετίζονται με την εγγρα¬ 
φή των αρρένων κατοίκων - δημοτών στα τηρούμενα από 
το Δήμο οικεία μητρώα, καθώς και με την στρατολογική 
τους κατάσταση. 

Καταρτίζει και τηρεί και αντίστοιχα βιβλία, αλλά και λε- 
ξικογραφικά ευρετήρια των γραμμένων σε αυτά. 

Συντάσσει τους ετήσιους στρατολογικούς πίνακες και 
ενεργεί για τη δημοσίευση ή επίδοση όλων των πιστοποι¬ 
ητικών από τα Μητρώα Αρρένων. 

Ενεργεί όλη την αλλογραφία που έχει σχέση με τα Μη¬ 
τρώα Αρρένων. 

Τηρείτο αρχείο των αποφάσεων που εκδίδονται από το 
Υπουργείο και τη Νομαρχία για τις εγγραφές και όλες τις 
άλλες μεταβολές στα Μητρώα Αρρένων. 

Ενεργεί τη διαδικασία που απαιτείται για την εξακρίβω¬ 
ση των αναζητούμενων κάθε φορά στρατεύσιμων που εί¬ 
ναι γραμμένοι στα Μητρώα Αρρένων του Δήμου. 

233. ΓΡΑΦΕΙΟ ΛΗΞΙΑΡΧΕΙΟΥ - ΠΟΛΙΤΙΚΩΝ ΓΑΜΩΝ - Α¬ 
ΔΕΙΩΝ ΤΑΦΗΣ 

Εκτελεί άλατα καθήκοντα του Δημάρχου ως Ληξίαρχου 
που αναφέρονται στην υπάρχουσα Νομοθεσία, συντάσ¬ 
σει και υπογράφει τις ληξιαρχικές πράξεις γεννήσεων, 
βαπτίσεων, γάμων, θανάτων κλπ. 

Τηρεί τα ληξιαρχικά βιβλία που ορίζει ο Νόμος και εκδί¬ 
δει από αυτά με αίτηση των ενδιαφερομένων σχετικά α¬ 
ποσπάσματα και αντίγραφα. 

Φροντίζει για την κοινοποίηση των αντιγράφων στο Γ ρα¬ 
φείο Δημοτολογίου κλπ. για να ενημερωθεί με τις μετα¬ 
βολές που έγιναν στην οικογενειακή μερίδα κάθε δημότη. 


Διεξάγει την αλληλογραφία που αφορά το Γ ραφείο και 
έχει όλες τις ευθύνες του Ληξιαρχείου απέναντι στο Νόμο 
και στις προϊστάμενες διοικητικές αρχές. 

Συντάσσει και τακτοποιεί κάθε στοιχείο που αφορά την 
αυξομείωση του πληθυσμού, την υγιεινή, εκπαιδευτική 
κλπ. κατάσταση της πόλης. 

Ασχολείται με θέματα που έχουν σχέση με τους πολιτι¬ 
κούς γόμους σε ότι αφορά τον τόπο και τον χρόνο τέλε¬ 
σης αυτών καθώς και ότι άλλο επιβάλλει ο Νόμος σχετικά 
με τους πολιτικούς γάμους. 

Εκδίδει τις κατά περίπτωση αιτούμενες άδειες ταφής 
για το Δημοτικό Κοιμητήριο, τηρώντας τις προς τούτο 
προβλεπόμενες νόμιμες διαδικασίες. 

234. ΓΡΑΦΕΙΟ ΑΝΤΑΠΟΚΡΙΤΗ Ο.Γ.Α 

Συμπληρώνει τις αιτήσεις και ακουλουθεί όλη τη διαδι¬ 
κασία για την καταβολή των Οικογενειακών Επιδομάτων 
που είναι το επίδομα 3ου παιδιού, πολυτεκνικό επίδομα, ι¬ 
σόβια σύνταξη. 

Τηρεί αρχείο των επιδοματούχων που αφορά την συνέ¬ 
χιση της καταβολής των οικογενειακών επιδομάτων ή την 
αναστολή πληρωμής και διαβιβάζει αυτά στα κεντρικά 
γραφεία του Ο.Γ.Α. 

Συμπληρώνει τις αιτήσεις σε υπερήλικες-αγρότες για 
χορήγηση συντάξεων: α) Γήρατος, β) Αναπηρίας, γ) Ορ- 
φάνιας, δ) σε ανασφάλιστους υπερήλικες. 

Εκδίδει τα βιβλιάρια ασθένειας του ΟΓΑ και τα ανανεώ¬ 
νει, ενημερώνει για τις παροχές ασθένειας ασφαλισμέ¬ 
νων και συνταξιούχων. 

Μεριμνά για την απογραφή των ασφαλισμένων. 

Καταρτίζει Μητρώο ασφαλισμένων Κλάδου Κύριας Α¬ 
σφάλισης Αγροτών. 

3. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

30. ΔΙΕΥΘΥΝΤΗΣ 

Πέραν των γενικών του καθηκόντων ορίζονται και οι α¬ 
κόλουθες ειδικές αρμοδιότητες. 

Ο Διευθυντής Οικονομικών Υπηρεσιών είναι ο Οικονομι¬ 
κός Σύμβουλος της Διοίκησης του Δήμου και συνεργάζε¬ 
ται απευθείας με το Δήμαρχο, τον αρμόδιο Αντιδήμαρχο 
και τους Διευθυντές των άλλων Υπηρεσιών του Δήμου, ό¬ 
ταν αυτό είναι αναγκαίο. 

Εχει την αρμοδιότητα και ευθύνη της διαχείρισης των 
Οικονομικών θεμάτων του Δήμου, σύμφωνα με την σχετι¬ 
κή Νομοθεσία και τις αποφάσεις του Δημοτικού Συμβου¬ 
λίου. 

Καταρτίζει από κοινού με τον Προϊστάμενο του Τμήμα¬ 
τος Λογιστηρίου και τον Προϊστάμενο Γ ραφείου Προϋπο¬ 
λογισμού Απολογισμού, καθώς και σε συνεργασία με τις 
άλλες Διευθύνσεις Υπηρεσιών του Δήμου, το σχέδιο ετή¬ 
σιου προϋπολογισμού εσόδων - εξόδων αυτού. 

Παρακολουθεί γενικά την πορεία εκτέλεσης κάθε προ¬ 
ϋπολογισμού. 

Επιμελείται της συγκέντρωσης χρήσιμων στατιστικών 
στοιχείων για τις προβλέψεις κάθε επόμενου προϋπολο¬ 
γισμού. 

Συνεργάζεται με τους Προϊσταμένους των Τμημάτων 
της Διεύθυνσης για τη σύνταξη ειδικών εισηγήσεων επί 
ζητημάτων που απαιτούν τη λήψη αποφάσεων από το Δη¬ 
μοτικό Συμβούλιο ή την Δημαρχιακή Επιτροπή κατά περί¬ 
πτωση. 

31. ΤΜΗΜΑ ΛΟΓΙΣΤΗΡΙΟΥ 

Επιμελείται όλων των θεμάτων λογιστικού περιεχομέ¬ 
νου, συντονίζοντας και ελέγχοντας την κανονική λειτουρ¬ 
γία των υπαγομένων σ’αυτό Γ ραφείων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Συντάσσει τις τελικές εισηγήσεις προς το Δημοτικό 
Συμβούλιο και τη Δημαρχιακή Επιτροπή για άλατα θέμα¬ 
τα που αφορούν το Τμήμα και τις θέτει υπόψη του Διευ¬ 
θυντή για τα περαιτέρω. 

Συνεργάζεται με τον Διευθυντή Οικονομικών Υπηρε¬ 
σιών για ζητήματα μείζονος σημασίας (σύνταξη προϋπο¬ 
λογισμού, διενέργεια διαγωνισμού για προμήθειες κλπ.) 
και αναφέρεται σ’αυτόν για κάθε δημιουργούμενο πρό¬ 
βλημα, που απαιτεί τη δική του παρέμβαση. 

Συνεργάζεται και με τις άλλες κατά περίπτωση, Υπηρε¬ 
σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

311. ΓΡΑΦΕΙΟ ΠΡΟΫΠΟΛΟΓΙΣΜΟΥ - ΑΠΟΛΟΓΙΣΜΟΥ 

Τηρεί ειδικό αρχείο προϋπολογισμών και απολογισμών 

του Δήμου με όλες τις συναφείς εγκριτικές καιτροποποι- 
ητικές αποφάσεις. 

Παρακολουθεί την πορεία εκτέλεσης του προϋπολογι¬ 
σμού και εισηγείται τις αναμορφώσεις αυτού με την εγ¬ 
γραφή νέων εσόδων και αναπληρωματικών, συμπληρω¬ 
ματικών ή εκτάκτων πιστώσεων. 

Συγκεντρώνει και καταχωρεί στα οικεία λογιστικά βιβλία 
τα αποτελέσματα από την εκτέλεση του σκέλους των ε- 
ξόδωντου προϋπολογισμού. 

Καταχωρεί στα οικεία βιβλία, τις χορηγούμενες με τον 
προϋπολογισμό κάθε είδους πιστώσεις και ενημερώνει με 
ειδική κατάσταση τον Διευθυντή της Υπηρεσίας και μέσω 
αυτού τον αρμόδιο Αντιδήμαρχο και τον Δήμαρχο. 

Τηρεί και ελέγχει τους καταρτιζόμενους από την αρμό¬ 
δια Ταμιακή Υπηρεσία απολογιστικούς πίνακες, όσον α¬ 
φορά το σκέλος των εξόδων του προϋπολογισμού, αντί¬ 
γραφο δε αυτών παραδίνει στο Τμήμα Δημοτικών προσό¬ 
δων για τον έλεγχο των συναφών στοιχείων της 
αρμοδιότητάς του. 

Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Δημάρχου προς το Δημοτικό Συμ¬ 
βούλιο και τη Δημαρχιακή Επιτροπή. 

Παρέχει τα αναγκαία λογιστικά στοιχεία σε όλες τις Υ¬ 
πηρεσίες του Δήμου, προκειμένου να χρησιμοποιηθούν 
σε εισηγήσεις της Δημοτικής Αρχής, για την ψήφιση ανά¬ 
λογων πιστώσεων από το Δημοτικό Συμβούλιο. 

Ελέγχει και ταξινομεί τα αποστελλόμενα στο Δήμο απο¬ 
λογιστικά στοιχεία, συμπληρώνει αυτά και τα ετοιμάζει 
για τον τελικό έλεγχό τους από την Δημαρχιακή Επιτροπή 
και το Δημοτικό Συμβούλιο. 

312. ΓΡΑΦΕΙΟ ΕΚΚΑΘΑΡΙΣΗΣ - ΕΝΤΟΛΗΣ ΔΑΠΑΝΩΝ 

Ενεργεί τη σύμφωνα με τις διατάξεις του Δ.Κ.Κ. και του 

περί οικονομικής Διοίκησης και λογιστικού των Δήμων και 
Κοινοτήτων Δ/τος, εκκαθάριση των δαπανώντου Δήμου. 

Διά του Προϊσταμένου αυτού, αναλαμβάνει την παγία 
προκαταβολή, εκτός αν αποφασίσει διαφορετικά το Δη¬ 
μοτικό Συμβούλιο και την διαχειρίζεται σύμφωνα με τις ι- 
σχύουσες σχετικές διατάξεις και οδηγίες και τις προς 
τούτο έγγραφες εντολές του Δημάρχου. 

Παρακολουθεί τις τυχόν κατατιθέμενες εγγυήσεις και 
την ανάληψή τους ως και τους τόκους αυτών, ενημερώ¬ 
νοντας το τηρούμενο από το Γραφείο ειδικό βιβλίο. 

Τηρεί βιβλίο παράδοσης των χρηματικών ενταλμάτων 
στους δικαιούχους ή στους εντελλομένους με εξουσιο¬ 
δότηση, την εξόφλησή τους. 

Φροντίζει για τη βεβαίωση των καταλογιζόμενων με διά¬ 
φορες αποφάσεις ποσών σε βάρος κάθε υπόλογου, κα¬ 
θώς και την απόδοση των αχρεωστήτως λόγω καταλογι¬ 


σμού εισπραττομένων, τηρώντας προς τούτο βιβλίο σχε¬ 
τικών αποφάσεων. 

Ελέγχει τη νομιμότητα και την πληρότητα των δικαιολο- 
γητικών και των παραστατικών στοιχείων γενικά κάθε δα¬ 
πάνης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής, τα οποία μετά την υπογραφή τους από τα κατά 
νόμο αρμόδια όργανα, προωθεί στο Ταμείο για εξόφλησή 
τους. 

Εκδίδει τις «οίκοθεν εντολές» για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

Συντάσσει τις εκκαθαριστικές αποφάσεις του Δημάρ¬ 
χου και μονογράφειτα σχέδια αυτών. 

Παρακολουθεί και ενημερώνει τα στοιχεία των τοκο¬ 
χρεωλυτικών δανείων του Δήμου και ενεργεί για την έ¬ 
γκαιρη εκπλήρωση των συναφών υποχρεώσεώντου. 

Αναφέρει αμέσως στον Προϊστάμενο του Τμήματος κά¬ 
θε περίπτωση που θα υποπέσει τυχόν στην αντίληψή του 
και από την οποία πιθανόν να παραβλάπτονται οικονο μικά 
τα συμφέροντα του Δήμου. 

Ευθύνεται ώστε, τα χρηματικά εντάλματα να φέρουν 
στο στέλεχος την μονογραφή του εκδίδοντος αυτά υπαλ¬ 
λήλου, με την έννοιατης ορθής σ’αυτό μεταφοράςτων ε- 
ντελλομένων ποσών από την εκκαθαριστική της δαπάνης 
πράξη του Δημάρχου. 

Σημείωση: Τα στελέχη του εντάλματος παραμένουν ό¬ 
πως έχουν στο σώμα αυτού και αποτελούν συραμμένα 
τεύχη, τα οποία αρχειοθετούνται κάθε χρόνο κατ’αύξο- 
ντα αριθμό. Εφόσον η υπηρεσία διευκολύνεται με την τή¬ 
ρηση παραστατικού αντιτύπου 

αυτού στον οικείο φάκελλο κάθε δαπάνης, τούτο απο- 
τελείται από ακριβές φωτοτυπικό αντίγραφο που εκδίδε- 
ται με μέριμνα του ίδιου Γραφείου. 

Ελέγχει τη νομιμότητα και προσυπογράφει στις αποφά¬ 
σεις του Δημάρχου για την εκκαθάριση και ανάληψη των 
δαπανών (εκτελουμένων έργων, προμηθειών, εργασιών 
κλπ.) οι οποίες εκδίδονται από τις αρμόδιες υπηρεσίες 
του Δήμου, αναγράφοντας σ’αυτές το οικείο Κεφάλαιο 
και άρθρο του Προϋπολογισμού. 

313. ΓΡΑΦΕΙΟ ΠΡΟΜΗΘΕΙΩΝ - ΔΙΑΧΕΙΡΙΣΗΣ ΥΛΙΚΟΥ 

Επιμελείται και δρομολογεί όλες τις διαδικασίες για τη 
διενέργεια των προμηθειών και την έγκαιρη παραλαβή 
των κάθε είδους προμηθευομένων υλικών και ειδών, 
(πλην εκείνων που προορίζονται για την εκτέλεση έργων), 
την εισαγωγή τους στην αποθήκη του Δήμου με τη συνο¬ 
δεία των ποσοτικών παραστατικών στοιχείων ή την παρά¬ 
δοσή τους κατά περίπτωση, στις οικείες Υπηρεσίες του 
Δήμου. 

Είναι υπεύθυνο για την ασφαλή φύλαξη και καλή συντή¬ 
ρηση του αποθηκευμένου υλικού και την ακρίβεια του υ¬ 
πολοίπου καθώς αυτό προκύπτει, σε κάθε στιγμή από το 
βιβλίο υλικού. 

Χρησιμοποιεί βοηθητικά έντυπα αποδείξεων, δελτίων, 
καρτελλών κλπ., τα οποία εγκρίνονται από τον Δήμαρχο. 

Εισηγείται την εκποίηση, του για διάφορους λόγους μη 
χρήσιμου υλικού ή την καταστροφή αυτού λόγω παλαιό- 
τητας και ενεργεί για την τήρηση της αναγκαίας για το 
σκοπό αυτό διαδικασίας. 

Ενεργεί τα νόμιμα για τη βεβαίωση του αντιτίμου κάθε 
ζημίας που προκύπτει λόγω απώλειας ειδών ή υλικών γε¬ 
νικά σε βάρος του έχοντος της ευθύνη γι’αυτή υπολόγου. 

Σημείωση: 

Ο υπάλληλος στον οποίο έχει ανατεθεί η διαχείριση του 
υλικού, ευθύνεται προσωπικά για κάθε ζημιά του Δήμου 
που θα προελθεί από αμέλειά του, για τη διατήρηση και 
γενικά συντήρηση σε καλή κατάσταση του απ'αυτόν δια- 
χειριζομένου υλικού και για κάθε αντικανονική διάθεση 
τέτοιου υλικού. 

Τηρεί και ενημερώνει έγκαιρα και σωστά τα απαιτούμε- 
να βιβλία χρεωπίστωσης μηχανών, μηχανημάτων και λοι¬ 
πού εξοπλισμού του Δήμου. 

Επιμελείται τον εφοδιασμό των Υπηρεσιών με τα ανα¬ 
γκαία για τη λειτουργία τους είδη. 

Παρακολουθεί τις τιμές των ειδών που διαχειρίζεται και 
ενημερώνει τη Δημοτική Αρχή και τις επιτροπές προμη¬ 
θειών, σχετικά με αυτές. 

Τηρεί στατιστικούς πίνακες για τα προμηθευόμενα είδη 
κάθε χρόνο, με όλα τα στοιχεία που διευκολύνουν τον έ¬ 
λεγχο των προμηθειών και την καλύτερη οργάνωσή τους. 

Αξιολογεί τα στατιστικά στοιχεία κατανάλωσης των δια¬ 
φόρων υλικών σε σχέση με το βαθμό απορρόφησης αυ¬ 
τών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

314. ΓΡΑΦΕΙΟ ΜΙΣΘΟΔΟΣΙΑΣ ΠΡΟΣΩΠΙΚΟΥ 

Συντάσσει μισθοδοτικές καταστάσεις για όλο το προ¬ 
σωπικό με βάση επίσημα παραστατικά στοιχεία εργασίας 
που παίρνει από τα αρμόδια Τμήματα των Υπηρεσιών του 
Δήμου. 

Μεριμνά για την τακτική και έγκαιρη πληρωμή των κάθε 
είδους αποδοχών του προσωπικού του Δήμου, μετά από 
έκδοση των αντίστοιχων χρηματικών ενταλμάτων πληρω¬ 
μής· 

Επιμελείται την διαδικασία παρακράτησης και απόδο¬ 
σης των υπέρ τρίτων κρατήσεων και ασφαλιστικών ει¬ 
σφορών επί της μισθοδοσίας του προσωπικού, της ενη¬ 
μέρωσης των ασφαλιστικών βιβλιαρίων κλπ. 

Επιμελείται την διαδικασία για την παρακράτηση και α¬ 
πόδοση των επιβαλλόμενων στο προσωπικό προστίμων. 

Προμηθεύεται και επικολλά τα ένσημα του ΙΚΑ στα βι¬ 
βλιάρια των ασφαλισμένων εργατών και υπαλλήλων, ε¬ 
φόσον συντρέχει τέτοια περίπτωση. 

Τηρεί αρχείο των καταβαλλομένων αμοιβών στο προ¬ 
σωπικό και εκδίδει τις αντίστοιχες βεβαιώσεις αποδοχών. 

Κοινοποιεί στο Γραφείο Εκκαθάρισης Δαπανών όλες τις 
επερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

32. ΤΜΗΜΑ ΔΗΜΟΤΙΚΩΝ ΠΡΟΣΟΔΩΝ 

Επιμελείται όλων των θεμάτων που σχετίζονται με τα 
Δημοτικά έσοδα, συντονίζοντας και ελέγχοντας την κα¬ 
νονική λειτουργία των υπαγόμενων σ’αυτό Γ ραφείων. 

Μελετά, εισηγείται και εφαρμόζει την καθοριζόμενη τε¬ 
λικά από τη Δημοτική Αρχή εισπρακτική πολιτική του Δή¬ 
μου. 

Συνεργάζεται με τον Διευθυντή των Οικονομικών Υπη¬ 
ρεσιών για ζητήματα μείζονος σημασίας και αναφέρεται 
αμέσως σ’αυτόν για κάθε πρόβλημα που απαιτεί τη δική 
του παρέμβαση. 

Συντάσσει τις τελικές εισηγήσεις προς το Δημοτικό 
Συμβούλιο και τη Δημαρχιακή Επιτροπή για όλα τα θέμα¬ 
τα που αφορούν το Τμήμα και τις θέτει υπόψη του Διευ¬ 
θυντή για τα περαιτέρω. 

Συνεργάζεται και με τις άλλες κατά περίπτωση, Υπηρε¬ 


σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

321. ΓΡΑΦΕΙΟ ΔΗΜΟΤΙΚΩΝ ΤΕΛΩΝ - ΦΟΡΩΝ - ΔΙΚΑΙΩ¬ 
ΜΑΤΩΝ - ΕΙΣΦΟΡΩΝ 

Μελετά κάθε θέμα που σχετίζεται με την ανάπτυξη και 
τη βελτίωση των εσόδων του Δήμου γενικά. 

Εισηγείται και ενεργεί σύμφωνα με το Νόμο για την επι¬ 
βολή των Δημοτικών φόρων, τελών και δικαιωμάτων για 
την μεθοδικότερη διαμόρφωση των κανονισμών επιβολής 
τους και τον αποτελεσματικότερο τρόπο περιστολής των 
φορολογικών διαφορών. 

Είναι υπεύθυνο για την έγκαιρη ανεύρεση της φορολο¬ 
γητέας ύλης και τη βελτίωση της απόδοσης των φορολο¬ 
γιών. 

Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικού εσόδου και για την έγκαιρη σύνταξη 
και αποστολή σύμφωνα με τους Νόμους και τους κανονι¬ 
σμούς που ισχύουν κάθε φορά. 

Παρακολουθεί την απόδοση στο Δήμο των εσόδων από 
τον Κρατικό προϋπολογισμό των δημοτικών εσόδων που 
συνεισπράττονται από το Δημόσιο και κάθε άλλο Οργανι¬ 
σμό. 

Παρακολουθεί τις συμβάσεις με τις οποίες προβλέπε- 
ται συμμετοχή του Δήμου σε κέρδη διαφόρων γενικά επι¬ 
χειρήσεων και εκμεταλλεύσεων. 

Επιμελείται την σύμφωνα με το Νόμο κοινοποίηση των 
κάθε είδους εγγράφων, προσκλήσεων και ειδοποιήσεων 
που αφορούν την βεβαίωση των δημοτικών εσόδων. 

Ενεργεί τη βεβαίωση όλων των οίκοθεν εισπραττομέ- 
νων εσόδωντου Δήμου. 

Εκτελεί κάθε προπαρασκευαστική εργασία που αφορά 
τη διαγραφή βεβαιωθέντων ή επιστροφή αχρεωστήτως 
εισπραχθέντων φόρων, τελών ή δικαιωμάτων. 

Εκδίδει βεβαιώσεις ή πιστοποιητικά σύμφωνα με τις 
διατάξεις του Νόμου. 

Ενεργεί την έκδοση αδειών χρήσης πεζοδρομίων, δια¬ 
φημίσεων κλπ. 

Συντάσσει τις εισηγήσεις των θεμάτων αρμοδιότητάς 
του προς το Δημοτικό Συμβούλιο ή τη Δημαρχιακή Επι¬ 
τροπή, πριν περιληφθούν στην ημερήσια διάταξη καθώς 
και τις αποφάσεις Δημάρχου που ανάγονται στην αρμο- 
διότητάτου. 

322. ΓΡΑΦΕΙΟ ΔΗΜΟΤΙΚΗΣ ΑΚΙΝΗΤΗΣ ΠΕΡΙΟΥΣΙΑΣ 

Επιμελείται της σύνταξης του Δημοτικού Κτηματολογί¬ 
ου σε συνεργασία με την Τεχνική και Νομική Υπηρεσία 
του Δήμου και φροντίζει για την ασφαλή τήρηση και α- 
νελλειπή ενημέρωση τούτου. 

Μεριμνά για την έγκαιρη και συμφέρουσα εκμίσθωση 
των δημοτικών ακινήτων και την εκμετάλλευση γενικά της 
δημοτικής περιουσίας, σύμφωνα με την ισχύουσα εκά- 
στοτε σχετική νομοθεσία. 

Καταρτίζει τους όρους διακήρυξης για την εκμίσθωση ή 
εκποίηση ακινήτωνπραγμάτωντουΔήμου, επιμελείται τις 
σχετικές για την έγκρισή τους διαδικασίες και παρακο¬ 
λουθεί την πιστή εφαρμογή των οικείων συμβάσεων. 

Μεριμνά για την έγκαιρη και συμφέρουσα μίσθωση των 
κάθε λογής κτιριακών ή μη εγκαταστάσεων, που χρειάζο¬ 
νται, κατά περίπτωση, για την κάλυψη αναγκών των Υπη- 
ρεσιώντου Δήμου. 

Εισηγείται συμφέρουσες περιπτώσεις για την τυχόν α¬ 
γορά ακινήτων, με σκοπό την αύξηση της ακίνητης περι¬ 
ουσίας του Δήμου. 

Ενεργεί ό,τι είναι αναγκαίο για τη διαφύλαξη της ακίνη¬ 
της περιουσίας του Δήμου. 

Ενεργεί τη βεβαίωση των εσόδων που προέρχονται από 
την εκμετάλευση της ακίνητης περιουσίας του Δήμου. 

Αναφέρει αμέσως στον Προϊστάμενο του Τμήματος κά¬ 
θε πράξη παραβίασης των δικαιωμάτωντου Δήμου (νομή, 
κατοχή, ρύπανση κλπ.) επί των ακινήτων του και παρακο¬ 
λουθεί την έκβαση των κινουμένων απ’αυτόν διοικητικών 
ή δικαστικών μέτρων. 

Διεκπεραιώνει κάθε εργασία σχετιζομένη με θέματα 
κληροδοτημάτων και ακινήτων από δωρεές. 

Διεκπεραιώνει κάθε διοικητική ενέργεια που αφορά στη 
στέγαση των δημοτικών υπηρεσιών ή άλλων υπηρεσιών ή 
των Νομικών Προσώπων που τη στέγασή τους αναλαμ¬ 
βάνει ο Δήμος και επιλαμβάνεται της ρύθμισης κάθε θέ¬ 
ματος που ανακύπτει από τις σχετικές για το σκοπό αυτό 
μισθώσεις. 

323. ΓΡΑΦΕΙΟ ΔΗΜΟΤΙΚΟΥ ΚΟΙΜΗΤΗΡΙΟΥ 

Στην αρμοδιότητα του Γραφείου τούτου ανήκουν: 

Η επιμέλεια τήρησης του ισχύοντος εκάστοτε κανονι¬ 
σμού λειτουργίας του Νεκροταφείου και η μέριμνα για 
την πιστή εφαρμογή των ισχυουσών υγειονομικών διατά¬ 
ξεων. 

Η επιμελημένη καθαριότητα του χώρου. 

Η συγκέντρωση των αναγκαίων βεβαιωτικών στοιχείων, 
η έκδοση των απαιτουμένων εντολών οίκοθεν, και η έ¬ 
γκαιρη σύνταξη των προβλεπομένων πινάκων για τη βε¬ 
βαίωση και είπραξη των τελών και δικαιωμάτων που προ- 
βλέπονται από τον ισχύοντα κανονισμό λειτουργίας του 
Νεκροταφείου. 

Η τήρηση αριθμημένης καρτέλλας των εισπραττομέ- 
νων τελών και δικαιωμάτων για κάθε ταφή και φύλαξη ο¬ 
στών. 

Η μέριμνα ώστε μετά την αρχική δήλωση αξίας τάφου 
και την ολοκλήρωση της κατασκευής του, να συντάσσεται 
τυποποιημένη έκθεση από την Τεχνική Υπηρεσία για τον 
έλεγχο της δηλωθείσης αξίας και να καταγράφεται το πο- 
σόν στην καρτέλλα. 

Η Διοίκηση και διαχείριση γενικά του Ναού του Νεκρο¬ 
ταφείου. 

Η εκτέλεση κάθε άλλης υπηρεσίας που προβλέπεται α¬ 
πό τον Κανονισμό Λειτουργίας του Νεκροταφείου. 

Η ενημέρωση επί των εκτελούμενων στο Νεκροταφείο 
έργων από την Τεχνική Υπηρεσία του Δήμου. 

33. ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 

Διεξάγει με τη διεύθυνση και προσωπική ευθύνη του Δη¬ 
μοτικού Γραφείου, καθώς και μετά οριζόμενα εκάστοτε 
ειπρακτορικά και διαχειριστικά όργανα των Γ ραφείωντου 
Τμήματος, την όλη Ταμιακή υπηρεσία του Δήμου. 

Εφαρμόζει για το σκοπό αυτό τις ισχύουσες κάθε φορά 
σχετικές νομοθετικές διατάξεις του Κώδικα περί Δήμων 
και Κοινοτήτων, καθώς και τις διατάξεις του Προεδρικού 
Διατάγματος περί Λογιστικού Δήμων και Κοινοτήτων. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περίπτωση, Υπηρε¬ 
σίες του Δήμου για την εξασφάλιση της καλύτερης δυνα¬ 
τής λειτουργίας του Τμήματος. 

331. ΓΡΑΦΕΙΟ ΕΙΣΠΡΑΞΕΩΝ (ΕΣΟΔΩΝ) 

Διεξάγει κάθε εργασία που σχετίζεται με την είσπραξη 
όλων των εσόδων του Δήμου. 

Εισπράττει με τα αρμόδια όργανά του κάθε έσοδο του 
Δήμου. 

Τηρεί όλα τα βιβλία που προβλέπονται από το Νόμο ή α¬ 
πό εσωτερικούς κανονισμούς της Υπηρεσίας του Δήμου. 


Ενημερώνει τους φορολογικούς καταλόγους και τις τη¬ 
ρούμενες καρτέλλες περί των μεταβολών που προέρχο¬ 
νται από καταθέσεις, αυξομειώσεις, ή διαγραφές λόγω 
λαθών ή κατόπιν αποφάσεων αρμοδίων επιτροπών ή Δι¬ 
καστηρίων. 

Καλεί τους φορολογούμενους, με τον τρόπο που προ¬ 
βλέπουν οι οικείες διατάξεις του Δημοτικού και Κοινοτι¬ 
κού Κώδικα, της φορολογικής νομοθεσίας και του Νόμου 
περί εισπράξεων δημοσίων εσόδων, για την εκπλήρωση 
των υποχρεώσεώντους. 

Ενεργεί τη νόμιμη διαδικασία για την άσκηση των από 
τον Νόμο οριζομένων αναγκαστικών μέτρων κατά των, α¬ 
πό κάθε αιτία, οφειλετών του Δήμου. 

Συντάσσει και υποβάλλει περιοδικές καταστάσεις ει- 
πράξεων. 

332. ΓΡΑΦΕΙΟ ΠΛΗΡΩΜΩΝ (ΕΞΟΔΩΝ) 

Παραλαμβάνει τα χρηματικά εντάλματα που παραδίδο- 
νται σε αυτό από την αρμόδια Υπηρεσία του Δήμου. 

Ελέγχει τα προς εξόφληση χρηματικά εντάλματα και 
καταχωρεί τα ενδεικτικά αυτών στοιχεία στα βιβλία «κα¬ 
θολικό» και «τρεχουμένων λογαριασμών». 

Ενεργεί την άθροιση και την συμφωνία των ενεργουμέ- 
νων πληρωμών με αυτές του γραφείου παρακαταθηκών. 

Συντάσσει και υποβάλλει αρμοδίως αναλυτικές και συ¬ 
γκεντρωτικές καταστάσεις κάθε μήνα, κάθε τρίμηνο, κά¬ 
θε εξάμηνο και στο τέλος κάθε έτους. 

Ισοζυγίζει τις κρατήσεις και τις αποδίδει στους δικαιού¬ 
χους οργανισμούς. 

Συγκεντρώνει και παραδίδει στην αρμόδια Υπηρεσία 
του Δήμου τα απολογιστικά στοιχεία του έτους. 

Για την είσπραξη των εσόδων του Δή μου, εφαρμόζονται 
οι ισχύουσες διατάξεις «Περί εισπράξεως των Δημοσίων 
εσόδων». Τα ταμιακά όργανα του Δήμου ασκούν αντί¬ 
στοιχα όλες τις από τις πιο πάνω διατάξεις οριζόμενες αρ¬ 
μοδιότητες. 

Της Ταμιακής Υπηρεσίας του Δήμου, προίσταται ο ορι¬ 
ζόμενος με απόφαση του Δημάρχου, Δημοτικός Ταμίας 
του οποίου τα καθήκοντα και οι αρμοδιότητες ορίζονται 
ειδικότερα ως εξής: 

Εισπράττει ο ίδιος και με ειδικά διατιθέμενα για το σκο¬ 
πό αυτό εισπρακτορικά όργανα όλα τα έσοδα του Δήμου, 
τα προδιορισθέντα με τον ετήσιο προϋπολογισμό ή με τις 
εκδοθείσες για τη συμπλήρωση αυτών ειδικές πράξεις 
του Δημοτικού Συμβουλίου, καθώς και όλα τα μη εισπρα- 
χθέντα, για οποιοδήποτε λόγο, έσοδα προηγούμενων ε¬ 
τών. 

Ενεργεί επίσης για την είσπραξη κάθε άλλου για λογα¬ 
ριασμό του Δήμου εσόδων καθώς και των υπέρ τρίτων ε¬ 
σόδων των οποίων η είσπραξη θα ανατεθεί στο Δήμο νό- 
μιμα. 

Συμφωνεί μετά από έλεγχο των χρηματικών ενταλμά¬ 
των για την εξόφληση μέσα στα όρια των χορηγουμένων 
με τον προϋπολογισμό ή με ειδικές αποφάσεις του Δημο¬ 
τικού Συμβουλίου πιστώσεων, σύμφωνα με τις ισχύουσες 
σε κάθε περίπτωση γενικές ή ειδικές διατάξεις του Νό¬ 
μου. 

Ασκεί ή εντέλλεται τη λήψη όλων των από τους νόμους 
περί εισπράξεως των Δημοσίων εσόδων επιτρεπομένων 
αναγκαστικών μέτρων κατά των από κάθε αιτία οφειλετών 
του Δήμου. 

Ασκεί την ποινική δίωξη κατά των οργάνων που έχουν ε¬ 
πιφορτιστεί την εκτέλεση των ενταλμάτων προσωπικής 
κρατήσεως για την τυχόν επιδειχθείσα από αυτά αμέλεια. 

Εποπτεύει την υπηρεσία της είσπραξης και μεριμνά, η 
είσπραξη των Δημοτικών και λοιπών εσόδων, ως και κάθε 
σχετική, για το σκοπό αυτό ενέργεια συντελείται μέσα 
στις νόμιμες προθεσμίες. 

Προσδιορίζει εγγράφως στους εισπράκτορες, τα έσο¬ 
δα των οποίων ανατίθενται σ'αυτούς, την είσπραξη κα¬ 
θώς και την προθεσμία εισπράξεως και αποφαίνεται σχε¬ 
τικά με τη χρηματική διαχείρηση αυτών. 

Υποβάλλει μέσα σε τακτές προθεσμίες στο Δήμαρχο τις 
οριζόμενες από το Νόμο ή άλλες διατάξεις ή αποφάσεις, 
περιοδικές καταστάσεις περί των εσόδων και εξόδων του 
Δήμου. 

Λογοδοτεί στο Ελεγκτικό Συνέδριο για τον ίδιο και τα 
στη διάθεσή του εισπρακτορικά και διαχειριστικά όργα¬ 
να, σύμφωνα με τις κείμενες διατάξεις του Δημοτικού και 
Κοινοτικού Κώδικα. 

Υπέχει έναντι του Δήμου, τις ευθύνες που υπέχει ο Δη¬ 
μόσιος Ταμίας του Δημοσίου. 

Δεν δικαιούται να κρατεί στο Ταμείο περισσότερα από 
το ένα δωδεκατημόριο τωνγραμμένων στον προϋπολογι¬ 
σμό του Δήμου εξόδων. 

333. ΓΡΑΦΕΙΟ ΔΙΟΙΚΗΤΙΚΗΣ ΕΚΤΕΛΕΣΗΣ 

Εκδίδει τις παραγγελίες για αναγκαστικές κατασχέσεις 
κινητής ή ακινήτου περιουσίας. 

Παρακολουθεί τις εκδιδόμενες κατασχέσεις υπό τον Δι¬ 
καστικό Επιμελητή. 

Π ροβαίνει στην αποστολή εγγράφων στα διάφορα Υπο- 
θηκοφυλάκεια του Νομού Αττικής για παραγγελίες που ε- 
πιστράφησαν βεβαιωμένες. 

Ενεργεί για την έκδοση προγραμμάτων πλειστηρια- 
σμού. 

Χορηγεί έγγραφα για άρση κατάσχεσης επί εκθέσεων 
κατασχέσεων που έχουν εξοφληθεί 

Λοιπές εργασίες που τυχόν προκύπτουν με την αρμο- 
διότητάτης όπως π.χ. απαγόρευση αποδημίας κλπ. 

4. ΔΙΕΥΘΥΝΗΣΗ ΤΕΧΝΙΚΩΝ ΥΠΗΡΕΣΙΩΝ 

40. ΔΙΕΥΘΥΝΤΗΣ 

Πέραν των γενικών του καθηκόντων ορίζονται και οι α¬ 
κόλουθες ειδικές αρμοδιότητες. 

Ο Διευθυντής Τεχνικών Υπηρεσιών είναι ο Τεχνικός 
Σύμβουλος της Διοίκησης του Δήμου και συνεργάζεται α¬ 
πευθείας με τον Δήμαρχο, τον αρμόδιο Αντιδήμαρχο και 
τους Διευθυντές των άλλων Υπηρεσιών του Δήμου, όταν 
αυτό είναι αναγκαίο. 

Προίσταται των τμημάτων, γραφείων και τυχών άλλων 
Υπηρεσιών που ανήκουν στην Διεύθυνση, συντονίζοντας 
και ελέγχοντας τις ενέργειες αυτών για την καλύτερη δυ¬ 
νατή απόδοσή τους. 

Καταρτίζει σε συνεργασία με τους Προϊσταμένους των 
Τμημάτων της Διεύθυνσης, το ετήσιο Τεχνικό Πρόγραμ¬ 
μα του Δήμου, εισηγείται αυτό στην Δημοτική Αρχή και εν 
συνεχεία στο Δημοτικό Συμβούλιο για έγκρισή του. 

Φροντίζει για την εφαρμογή του ανωτέρω τεχνικού προ¬ 
γράμματος καιεισηγείταιτυχόν μερική αναμόρφωση τού¬ 
του κατά την διάρκεια του έτους, εφόσον απαιτείται. 

Παρακολουθεί και συντονίζει την πορεία όλων των τε¬ 
χνικών έργων, ενημερώνοντας σχετικά τη Διοίκηση του 
Δήμου. 

Ελέγχει την κανονική απορρόφηση των σχετιζομένων 
με τα έργα πιστώσεων και εισηγείται σε συνεργασία με 
την Διεύθυνση Οικονομικών Υπηρεσιών ανάλογα μέτρα. 

Συνεργάζεται με τους Προϊσταμένους των Τμημάτων 
της Διεύθυνσης για τη σύνταξη ειδικών εισηγήσεων επί 


ζητημάτων που απαιτούν τη λήψη αποφάσεων από το Δη¬ 
μοτικό Συμβούλιο ή την Δημαρχιακή Επιτροπή κατά περί¬ 
πτωση . 

Επιλαμβάνεται κάθε θέματος γενικά, που εμπίπτει στις 
ειδικές αρμοδιότητες οι οποίες καθορίζονται με τις δια¬ 
τάξεις «περί εκτελέσεως Δημοτικών και Κοινοτικών Ερ¬ 
γων». 

Τηρεί χωριστό Αρχείο για τα τμήματα της Διεύθυνσης, 
σύμφωνα με κανονιστική απόφαση του Δημάρχου. 

41. ΓΡΑΦΕΙΟ ΠΛΗΡΟΦΟΡΙΚΗΣ (ΜΗΧΑΝΟΡΓΑΝΩΣΗΣ - 
ΜΗΧΑΝΟΓΡΑΦΗΣΗΣ) 

Ευθύνεται για την επιδίωση καθολικής μηχανοργάνω¬ 
σης των Υπηρεσιών του Δήμου, συντάσσοντας προς τον 
σκοπό τούτο τις απαραίτητες εισηγήσεις. 

Παρακολουθεί και ελέγχει την σωστή εγκατάσταση των 
ηλεκτρονικών υπολογιστών, σύμφωνα με την εγκεκριμέ¬ 
νη μηχανοργάνωση των Δημοτικών Υπηρεσιών (εντός και 
εκτός Δημαρχείου). 

Επιμελείται της παραγωγής κοινών προγραμμάτων μη¬ 
χανογράφησης, επ’ ωφελεία των διαφόρων υπηρεσιών 
του Δήμου, (π.χ. έκδοση πιστοποιητικού δημοτικής κατά¬ 
στασης, εκτύπωση μισθοδοτικώνκαταστάσεωνπροσωπι- 
κού κλπ). 

Πραγματοποεί υπηρεσιακές επαφές με αναγνωρισμέ¬ 
να ιδιωτικά γραφεία του είδους, για την υποβολή εισηγή¬ 
σεων αγοράς εκπονημένων ειδικών προγραμμάτων ή την 
εκπόνηση εξειδικευμένωντοιούτων. 

Φροντίζει για την επισκευή, συντήρηση και διαφύλαξη 
των μηχανημάτων από κάθε είδους φθορά και απώλεια, 
παρέχοντας συνάμα προς τους χειριστές υπαλλήλους, ό¬ 
λες τις απαραίτητες οδηγίες. 

Ενημερώνει έγκαιρα τον Προϊστάμενο της Διεύθυνσης 
τόσο για την πρόοδο των εργασιών που εμπίπτουν στην 
αρμοδιότητά του, όσο για τα ανακύπτοντα κάθε φορά 
προβλήματα, είτε σχετικά με τα προγράμματα αυτά κα- 
θεαυτά, είτε με τη λειτουργία των ηλεκτρονικών υπολογι¬ 
στών. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περιπτώση, Υπηρε¬ 
σίες του Δήμου για την εξασφάλιση της καλύτερης λει¬ 
τουργίας του Τμήματος. 

42. ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ 

Ασκεί όλες τις αρμοδιότητες που παραχωρούνται εκά- 
στοτε στο Δήμο από τη σχετική νομοθεσία. 

Συντονίζει, παρακολουθεί και ελέγχει τις ενέργειες των 
υπαγομένων σ’ αυτό Γραφείων, εξασφαλίζονται την έ¬ 
γκαιρη και σωστή διεκπεραίωση των εργασιών τους. 

Συνεργάζεται με το Τμήμα Μελετών - Κατασκευών έρ¬ 
γων για τη σύνταξη διαφόρων μελετών, που το αφορούν 
κατά περίπτωση, όπως τοπογραφικών, ρυμοτομικών, υ¬ 
ψομετρικών κλπ. 

Συντάσσει και προωθεί εισηγήσεις για θέματα της αρ- 
μοδιότητάς του, που απαιτούν απόφαση του Δημοτικού 
Συμβουλίου ή και της Δημαρχιακής Επιτροπής σε ορι¬ 
σμένες περιπτώσεις. Συντάσσει τα σχέδια εγγράφων που 
αφορούν βεβαιώσεις που ορίζει ο Νόμος για τα διάφορα 
πολεοδομικά θέματα. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περιπτώση, Υπηρε¬ 
σίες του Δήμου για την εξασφάλιση της καλύτερης λει¬ 
τουργίας του Τμήματος. 

421. ΓΡΑΦΕΙΟ ΠΟΛΕΟΔΟΜΙΚΟΥ ΣΧΕΔΙΑΣΜΟΥ - ΠΕΡΙ¬ 
ΒΑΛΛΟΝΤΟΣ 

Χειρίζεται κυρίως θέματα που έχουν σχέση με επεκτά¬ 
σεις, αναθεωρήσεις και τροποποιήσεις του ισχύοντος ε- 
κάστοτε σχεδίου πόλεως για την περιοχή του Δήμου. 

Επιμελείται της σύνταξης και επίβλεψης μελετών περι¬ 
βαλλοντικών επιπτώσεων και προστασίας του περιβάλλο¬ 
ντος γενικότερα (κυκλοφοριακές μελέτες, αναπλάσεις 
κλπ). 

422. ΓΡΑΦΕΙΟ ΕΦΑΡΜΟΓΗΣ ΣΧΕΔΙΟΥ ΠΟΛΕΩΣ 

Χειρίζεται θέματα εφαρμογής και ελέγχου του ισχύο- 

ντος κάθε φορά ρυμοτομικού σχεδίου της πόλης πάνω 
στο έδαφος. 

Συντάσσει τα σχετικά τοπογραφικά διαγράμματα για 
πράξεις αναλογισμού και προσκυρώσεις. 

Συντάσσει και ελέγχει υψομετρικές μελέτες. 

Χειρίζεται θέματα ανάθεσης πράξεων εφαρμογής σχε¬ 
δίου πόλεως (εφόσον υπάρχουν) και παρακολουθεί στη 
συνέχεια την εξέλιξη τούτων, ενημερώνοντας σχετική τη 
Διοίκηση του Δήμου μέσω των Προϊσταμένων του τμήμα¬ 
τος και της Διεύθυνσης. 

423. ΓΡΑΦΕΙΟ ΓΕΩΓΡΑΦΙΚΩΝ ΠΛΗΡΟΦΟΡΙΚΩΝ 
ΣΥΣΤΗΜΑΤΩΝ (0.1.3.) 

Ασχολείται με βασικές εφαρμογές του 0.1.3. σε διάφο¬ 
ρους ενδιαφέροντες τομείς του Δήμου , παρέχοντας ι¬ 
σχυρή υποστήριξη στις εργασίες της Διεύθυνσης τεχνι¬ 
κών υπηρεσιών με την κατασκευή ειδικών κατά περίπτω¬ 
ση θεματικών χαρτών. 

Ενδεικτικά αναφέρονται: χάρτες χρήσεων γης, χάρτες 
δικτύων κοινής ωφελείας (Αποχ/ση ΕΥΔΑΠ), χάρτες για 
την παρακολούθηση της προόδου των τεχνικών έργων 
κλπ. 

43. ΤΜΗΜΑ ΜΕΛΕΤΩΝ -ΚΑΤΑΣΚΕΥΗΣ ΕΡΓΩΝ 

Συντάσσει, διά του υπαγομένου σ’αυτό Γραφείων, όλες 
τις οικονομοτεχνικές μελέτες για την εκτέλεση έργων που 
περιλαμβάνονται στο ετήσιο Τεχνικό Πρόγραμμα του Δή¬ 
μου και προωθεί τις διαδικασίες για την έγκρισή τους. 

Συντάσσει μέσω του Γ ραφείου του προμελέτες και συ¬ 
γκεντρώνει προκαταρκτικά στοιχεία για τη σύνταξη ενός 
ιεραρχημένου μακροπρόθεσμου προγραμματισμού που 
εκπονεί σε συνεργασία με τον Διευθυντή και τη Διοίκηση 
του Δήμου. 

Γνωμοδοτεί σε κάθε περίπτωση για την τροποποίηση 
μελέτης εκτέλεσης οποιουδήποτε έργου, που έχει συντα¬ 
χθεί από αυτό. 

Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται μέσω των καθ’ ύλην Γ ρα¬ 
φείων του με αρμόδιους υπηρεσιακούς παράγοντες του 
Δήμου καθώς και με κάθε άλλη Αρχή ή Υπηρεσία που συν¬ 
δέεται καθ’ οιουδήποτετρόπο με αυτά, λαμβάνοντας επι¬ 
πλέον υπόψη προϋπάρχουσες συναφείς μελέτες ή άλλα 
σχετικά στοιχεία, που επηρεάζουντοντρόπο και τη δυνα¬ 
τότητα κατασκευής τους. 

Τηρεί βιβλίο μελετών στο οποίο καταχωρούνται οι συ- 
ντασσόμενες μελέτες κατ’ αύξοντα αριθμό και ημερομη¬ 
νία περάτωσης αυτών, αριθμούμενες αντίστοιχα. 

Τηρεί ταξινομημένο αρχείο όλων των μελετών του Δή¬ 
μου κατά αρμοδιότητα Γ ραφείου. 

Ενεργεί μέσω του Γ ραφείου του για την εγκατάσταση 
των αναδοχών κάθε έργου, την παρακολούθηση της ομα¬ 
λής εξέλιξης της κατασκευής, τη σύνταξη επιμετρήσεων, 
τη συλλογή συναφών προς τα έργα στοιχείων για τη σύ¬ 
νταξη των συγκριτικών πινάκων, τη συγκρότηση των προ- 


βλεπομένων από τη νομοθεσία επιτροπών παραλαβής έρ¬ 
γων και προμηθειών και τελικά, κάθε άλλη πράξη προβλε- 
πόμενη ή μη, θεωρούμενη όμως αναγκαία για την τεχνική 
και οικονομική κάλυψη των έργων, καθώς και τη λογιστι¬ 
κή δικαιολόγηση των δαπανών τους. 

Τηρεί κατά Γραφείο και ενημερώνει ανελλιπώς ειδική 
καρτέλλα για κάθε έργο, στην οποία εμφανίζεται με λε¬ 
πτομέρειες η οικονομολογιστική κίνηση και κάλυψη του 
έργου. 

Τηρεί κατά Γ ραφείο αρχείο φακέλλων των περατουμέ- 
νων συναφών έργων και ενεργεί για την πραγματοποίηση 
της παραλαβής τους μέσα στις νόμιμες προθεσμίες, ει- 
σηγούμενοτην λήψη των επιβαλλομένων μέτρων σε περί¬ 
πτωση που διαπιστωθεί οποιαδήποτε καθυστέρηση. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περιπτώση, Υπηρε¬ 
σίες του Δήμου για την εξασφάλιση της καλύτερης λει¬ 
τουργίας του Τμήματος. 

431. ΓΡΑΦΕΙΟ ΔΟΜΙΚΩΝ -Η/Μ ΕΡΓΩΝ 

Ασχολείται γενικά με τη σύνταξη μελετών για την κατα¬ 
σκευή έργων της αρμοδιότητάς του καθώς και την επί¬ 
βλεψη αυτών. 

Σχετικά με τις επιμέρους εργασίες του, αυτές απορρέ¬ 
ουν από τις ειδικές αρμοδιότητες της προηγούμενης πα¬ 
ραγράφου 43, στο μέτρο και την έκταση που το αφορούν. 

432. ΓΡΑΦΕΙΟ ΕΡΓΩΝ ΟΔΟΠΟΙΙΑΣ - ΑΠΟΧΕΤΕΥΣΗΣ 

Ασχολείται γενικά, όπως και το προηγούμενο Γ ραφείο, 

με τη σύνταξη μελετών για την κατασκευή έργων της αρ¬ 
μοδιότητάς του καθώς και την επίβλεψη αυτών. 

Σε ό,τι αφοράτις επιμέρους εργασίες του, ακολουθείτο 
καθοριζόμενα στην παράγραφο 43 καθήκοντα, στο βαθ¬ 
μό και την έκταση που αυτά το εκφράζουν. 

433. ΓΡΑΦΕΙΟ ΕΡΓΩΝ ΚΟΙΝΟΧΡΗΣΤΩΝ ΧΩΡΩΝ 

Ασχολείται γενικά, με τη σύνταξη μελετών για την κατα¬ 
σκευή έργων και την επίβλεψη αυτών σε κοινόχρηστους 
χώρους του Δήμου όπως π.χ. πλατείες, παιδικές χαρές, 
πάρκα κλπ. 

Σχετικά με τις επιμέρους εργασίες, ασκεί και αυτό τα α- 
πορρέοντα καθήκοντα από τα καθοριζόμενα για το τμήμα 
στην παράγραφο 43, που εμπίπτουν στην αρμοδιότητά 
του. 

434. ΓΡΑΦΕΙΟ ΕΡΓΩΝ ΔΗΜΟΤΙΚΟΥ ΚΟΙΜΗΤΗΡΙΟΥ 

Χειρίζεται κάθε θέμα που αφορά μελέτη, ή υλοποίηση υ¬ 
φιστάμενων μελετών, για την εκτέλεση έργων στο Δημο¬ 
τικό Κοιμητήριο, εφαρμόζοντας διαδικασίες και αρμοδιό¬ 
τητες που προσδιορίζονται στην παράγραφο 43, με ανά¬ 
λογη προσαρμογή τους για την περίπτωσή του. 

435. ΓΡΑΦΕΙΟ ΣΥΝΤΗΡΗΣΗΣ -ΕΠΙΣΚΕΥΗΣ ΚΤΙΡΙΑΚΩΝ 
ΕΓΚΑΤΑΣΤΑΣΕΩΝ 

Ασχολείται γενικά, με τη σύνταξη μελετών για την εκτέ¬ 
λεση εργασιών και έργων σε κτιριακές εγκαταστάσεις δι¬ 
καιοδοσίας του Δήμου (π.χ. Δημαρχείο, σχολικά κτίρια 
κλπ), 

Γιατο σκοπό αυτό, ακολουθεί διαδικασίες και προβαίνει 
σε ενέργειες, με βάση τα καθοριζόμενα στην ίδια προη¬ 
γούμενη παράγραφο 43, στο βαθμό και την έκταση που ε¬ 
πιβάλλεται κατά περίπτωση. 

5. ΔΙΕΥΘΥΝΣΗ ΕΞΩΤΕΡΙΚΩΝ ΥΠΗΡΕΣΙΩΝ - ΠΕΡΙΒΑΛ¬ 
ΛΟΝΤΟΣ 

50. ΔΙΕΥΘΥΝΤΗΣ 

Πέραν των γενικών του καθηκόντων ορίζονται και οι α¬ 
κόλουθες ειδικές αρμοδιότητες. 

Ο Διευθυντής των εν λόγω Υπηρεσιών, είναι ο υπεύθυ¬ 
νος Σύμβουλος της Διοίκησης του Δήμου πάνω σε ζητή¬ 
ματα καθαριότητας της πόλης και προστασίας - εξωράί- 
σμού του περιβάλλοντος της περιοχής γενικότερα. 

Συνεργάζεται απευθείας με το Δήμαρχο, τον αρμόδιο 
Αντιδήμαρχο και τους Διευθυντές των άλλων Υπηρεσιών 
του Δήμου, όταν αυτό είναι αναγκαίο. 

Εισηγείται την λήψη μέτρων για θέματα μείζονος σημα- 
σίαςτουευρύτερουτομέαευθύνηςτου, που ακοσκοπούν 
κυρίως στη βελτίωση της ποιότητας ζωής των κατοίκων 
της πόλης και την αναβάθμιση του περιβάλλοντος. 

Συνεργάζεται με τους Προϊσταμένους των Τμημάτων 
της Διεύθυνσης για τη σύνταξη ειδικών εισηγήσεων επί 
ζητημάτων που απαιτούν τη λήψη αποφάσεων από το Δη¬ 
μοτικό Συμβούλιο ή την Δημαρχιακή Επιτροπή κατά περί¬ 
πτωση. 

Ελέγχει την κανονική απορρόφηση των πιστώσεων του 
πρ/σμού που διατίθενται για τις δραστηριότητες των Τμη- 
μάτωντης Διεύθυνσης. 

Τηρεί αρχείο των Υπηρεσιών του, ξεχωριστό από τις άλ¬ 
λες Υπηρεσίες του Δήμου. 

51. ΤΜΗΜΑ ΚΑΘΑΡΙΟΤΗΤΑΣ 

Ευθύνεται γενικά για την τήρηση των δρόμων και των 
πάσης φύσεων κοινοχρήστων χώρων του Δήμου καθα¬ 
ρών από κάθε είδους απορρίμματα και ρύπους. 

Παρακολουθεί και εντοπίζει τυχόν ανεξέλεγκτες πηγές 
ρύπανσης και προτείνει μέτρα για τον έλεγχο και την εξά¬ 
λειψή τους. 

Επιμελείται του ειδικού καθαρισμού και ευπρεπισμού 
της πόλης κατά τις διάφορες επετειακές και μεγάλες θρη¬ 
σκευτικές εορτές. 

Εισηγείται στη Διεύθυνση μέτρα για την ενημέρωση και 
ευαισθητοποίησητων δημοτών σε θέματα καθαριότητας. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περιπτώση, Υπηρε¬ 
σίες του Δήμου για την εξασφάλιση της καλύτερης λει¬ 
τουργίας του Τμήματος. 

511. ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΕΚΤΕΛΕΣΗΣ ΕΡ¬ 
ΓΑΣΙΩΝ ΚΑΘΑΡΙΟΤΗΤΑΣ 

Καταρτίζει λεπτομερή προγράμματα καθαρισμού των 
δρόμων και κοινοχρήστωνχώρωντηςπόλης, καθώς και α¬ 
ποκομιδής , μεταφοράς και απόρριψης των συνήθων α¬ 
στικών απορριμμάτων. 

Μεριμνά για την κανονική διεξαγωγή της υπη ρεσίας κα¬ 
θαριότητας στην πόλη, ελέγχει την άρτια εκτέλεση των 
συναφών προς την καθαριότητα εργασιών και εισηγείται 
τη λήψη των μέτρων που επιβάλλονται κάθε φορά για την 
εξασφάλισή της. 

Εισηγείται την έγκαιρη προμήθεια υλικών και εργαλεί¬ 
ων, ως και λοιπών μέσων, χρήσιμων για την ομαλή λει¬ 
τουργία της υπηρεσίας καθαριότητας. 

Ελέγχει και εποπτεύει την εκτέλεση των εργασιών και 
διεξάγει κάθε υπηρεσία που ανάγεται σε ζητήματα καθα¬ 
ριότητας. 

Συντάσσει τις αρχικές καταστάσεις ημερομισθίων πλη¬ 
ρωμής του εργατοτεχνικού προσωπικού καθαριότητας, 
με βάση τα στοιχεία που του δίνονται από τον επόπτη κα¬ 
θαριότητας. 

Εφαρμόζει το προβλεπόμενο ωράριο εργασίας των υ- 
παγομένων σ’αυτό εργατοτεχνιτών και υπαλλήλων και 
παρακολουθεί την παρουσία αυτών στον τόπο των εργα¬ 
σιών τους. 


Εισηγείται τη σύνταξη, τη συμπλήρωση και την τροπο¬ 
ποίηση, όταν τούτο είναι αναγκαίο, του κανονισμού λει¬ 
τουργίας καθαριότητας του Δήμου. 

Εισηγείται την καθιέρωση τομέων και ζωνών ευθύνης 
καθαρισμού της πόλης και τη συγκρότηση των απαιτου- 
μένωνγιατο σκοπό αυτό συνεργείων. 

Ειδικότερα για τις αρμοδιότητες και τα καθήκοντα του 
Επόπτη Καθαριότητας καθορίζονται τα ακόλουθα. 

Υπάγεται απευθείας στον Προϊστάμενο του Γραφείου 
Προγραμματισμού και εκτέλεσης εργασιών καθαριότη¬ 
τας. 

Ακολουθεί το ωράριο εργασίας του εργατοτεχνικού 
προσωπικού καθαριότητας του Δήμου και ελέγχει την ε¬ 
φαρμογή αυτού από όλους τους εργατοτεχνίτες καθα¬ 
ριότητας. 

Επιβλέπει την ενημέρωση των καρτελλών παρουσίας 
του προσωπικού για την ώρα προέλευσης και αποχώρη¬ 
σής του και ενημερώνει τον Προϊστάμενό του για τις ση- 
μειούμενες απουσίες ή τυχόν παρατυπίες στη χρήση του 
ωραρίου εργασίας. 

Φροντίζει γιια την ακριβή τήρηση των καταρτιζομένων 
από το Γραφείο Προγραμμάτων καθαρισμού, αποκομι¬ 
δής, μεταφοράς και απόρριψης των συνήθως αστικών α¬ 
πορριμμάτων. 

Επιβλέπει προσωπικά, την επί τόπου εκτέλεση των ερ¬ 
γασιών που ανατίθενται στο εργατοτεχνικό προσωπικό, 
σύμφωνα με το καταρτιζόμενο πρόγραμμα. 

Δέχεταιτα διάφορα παράποναή αιτήματα των κατοίκων 
της περιοχής, σχετικά με την καθαριότητα και φροντίζει, 
εφόσον πρόκειται για θέματα καθημερινότητας, για την ι¬ 
κανοποίησή τους. 

Ενημερώνει τον Προϊστάμενο του Γ ραφείου για όσες 
και όποιες διαπιστώσεις κάνει κατά την εκτέλεση της δου¬ 
λειάς του, με σκοπό τη βελτίωση του έργου των συνερ¬ 
γείων. 

Δίνει τις πρέπουσες και απαραίτητες οδηγίες προς 
τους εργαζόμενους για την καλύτερη και αποδοτικότερη 
εκτέλεση της εργασίας τους. 

Φροντίζει για την εξασφάλιση των καλύτερων δυνατών 
συνθηκών εργασίας των εργαζομένων. 

Αναφέρει αμέσως τις ελλείψεις σε είδη, εργαλείια και υ¬ 
λικά που αφορούντα μέσα που χρησιμοποιούνται από την 
Υπηρεσία Καθαριότητας. 

Φροντίζει, ώστε τα αναγκαία μέσα για την εκτέλεση της 
δουλειάς των συνεργείων, να βρίσκονται έγκαιρα στον εν- 
δεδειγμένο χώρο, όπου χρειάζονται. 

512. ΓΡΑΦΕΙΟ ΚΙΝΗΣΗΣ - ΣΥΝΤΗΡΗΣΗΣ - ΟΧΗΜΑΤΩΝ 

Είναι υπεύθυνο γενικά για την υπηρεσιακή και μόνο χρή¬ 
ση των οχημάτωντου Δήμου, της προγραμματισμένης κί¬ 
νησης αυτών και την εξασφάλιση της καλής τους λει¬ 
τουργίας, μέσα από μια διαδικασία τακτικής επιθεώρη¬ 
σης, ελεγχόμενης προληπτικής συντήρησης και έγκαιρης 
επισκευής των παρουσιαζομένων κάθε φορά βλαβών. 

Εντέλλεται σε ημερήσια βάση την κίνηση των διατιθέ¬ 
μενων οχημάτων, προσδιορίζοντας τον σκοπό, τα δρομο¬ 
λόγια και τον χρόνο απασχόλησής τους. 

Τηρεί και ενημερώνει ανελλιπώς τα ειδικά βιβλία και έ¬ 
ντυπα που ορίζονται από το Νόμο για την κίνηση των 
αυτ/των. 

Τηρεί χωριστά για κάθε αυτοκίνητο ειδικό φάκελλο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας, ασφάλισης και χρέωσης αυτού στον υπεύ¬ 
θυνο οδηγό μαζί με τα φερόμενα στο αυτοκίνητο πρό¬ 
σθετοι παρελκόμενα και εργαλεία. 

Μεριμνά ώστε τα απαιτούμενα για τις ανάγκες των υπη- 
ρεσιώντου Δήμου αυτοκίνητα να βρίσκονται έτοιμα για κί¬ 
νηση στις οριζόμενες ώρες χρησιμοποίησής τους. 

Εντέλλεται και παρακολουθεί επιμελώς την προμήθεια 
και κανονική κατανάλωση των καυσίμων κίνησης οχημά¬ 
των. 

Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου καθώς και των καταναλισκο- 
μένων από αυτά καυσίμων και ελαιολιπαντικών. 

Είναι υπεύθυνο για τη σωστή λειτουργία του Συνεργεί¬ 
ου επισκευής και συντήρησης αυτοκινήτων του Δήμου. 

Εχει την άμεση επαφή μετά συμβεβλημένα ιδιωτικά συ¬ 
νεργεία αυτοκινήτων της περιοχής, για τις περιπτώσεις 
συντήρησης και επισκευών πέραν της δυνατότητας του 
συνεργείου αυτοκινήτων του Δήμου. 

Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτ/των του Δήμου, που γί¬ 
νονται είτε στα ιδιωτικά είτε στο δικό του συνεργείο, φρο¬ 
ντίζοντας συνάμα για την έγκαιρη εισαγωγή τους από αυ¬ 
τά. 

Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την συντήρηση και επισκευή των 
αυτοκινήτων στο Συνεργείο του Δήμου 

Τηρεί τα αναγκαία βιβλία για την χρεωπίστωση των υλι¬ 
κών και ανταλλακτικών που χρησιμοποιούνται για τη συ¬ 
ντήρηση και επισκευή των αυτοκινήτων στο Συνεργείο 
του Δήμου. 

Αναφέρει στον Προϊστάμενο του Τμήματος κάθε ζημιά 
που προκαλούν ή προκαλείται στα αυτοκίνητα του Δήμου 
και ενεργεί για την απόδοση ή διεκδίκηση του αντιτίμου 
των ζημιών. 

Αναφέρει επίσης κάθε διαπιστούμενη ζημιά στα αυτοκί- 
νηττα από υπαιτιότητα των ίδιων των οδηγών τους συ- 
ντάσσοντας και ειδική έκθεση προς τούτο. 

Είναι αρμόδιο για τη λήψη και εφαρμογή των ενδεδειγ- 
μένων για τη φύλαξη των αυτοκινήτων μέτρων. 

Εκτελεί κάθε άλλη εργασία που ανάγεται στην κίνηση, 
συντήρηση και επισκευή των αυτοκινήτων του Δήμου. 

513. ΓΡΑΦΕΙΟ ΑΠΟΘΗΚΗΣ ΥΛΙΚΟΥ ΤΜΗΜΑΤΟΣ 

Ενεργεί προς το Γραφείο Προμηθειών του Δήμου για 
την έγκαιρη εξασφάλιση των αναγκαιούντων στο τμήμα 
μέσων, υλικών, παρελκομένων, εργαλείων και ανταλλα¬ 
κτικών οχημάτων. 

Επιμελείται της παραλαβής κάθε προμηθευόμενου υλι¬ 
κού, τηρώντας τις προβλεπόμενες προς τούτο διαδικα¬ 
σίες. 

Αποθηκεύει την Αποθήκη του Τμήματος και για όσο 
χρόνο απαιτείται, τα νεοπαραλαμβανόμενα υλικά, καθώς 
και εκείνα που προορίζονται για εκπόνηση ή καταστροφή. 

Χρεώνει, σύμφωνα με τις ανάγκες στα Γ ραφεία του Τ μή- 
ματοςτα αναλώσιμα υλικά ενώτα μη αναλώσιμα καιτα ερ¬ 
γαλεία ή μηχανήματα, στα άτομα που τα χρησιμοποιούν. 
(Η δικαιολόγηση της διάθεσης των αναλωσίμων και συνε¬ 
πώς της οριστικής πίστωσης - διαγραφής τους γίνεται 
σύμφωνα με τις κείμενες εκάστοτε διατάξεις). 

Εισηγείται την εκποίηση του μη χρήσιμου, ή την κατα¬ 
στροφή του άχρηστου υλικού, λόγω παλαιότητας. 

52. ΤΜΗΜΑ ΕΞΩΡΑΙΣΜΟΥ ΠΕΡΙΒΑΛΛΟΝΤΟΣ 

Ευθύνεται γενικά για την ανάπτυξη και συντήρηση των 
χώρων πρασίνου καθώς και των υπαίθριων χώρων περι¬ 
πάτου και αναψυχής της πόλης (παιδικές χαρές, πάρκα, 
κήποι, δενδροστοιχείες, πεζόδρομοι κλπ). 

Συνεργάζεται με τον Προϊστάμενο της Διεύθυνσης για 


τη σύνταξη του προγράμματος δράσης του τμήματος 
(καθορισμός αναγκαίων έργων, επεμβάσεων, προτεραιο¬ 
τήτων κλπ.) 

Ευθύνεται για τον καθορισμό αναγκών σε τεχνικό εξο¬ 
πλισμό, εργαλεία, ανθρώπινο δυναμικό κατά ειδικότητες, 
φυτά, λιπάσματα, φυτοφάρμακα κλπ. 

Ευθύνεται επίσης για την εξασφάλιση επαρκούς φωτι¬ 
σμού των δρόμων και των λοιπών κοινόχρηστων χώρων 
του Δήμου καθώς και για την εξασφάλιση επαρκούς ύ¬ 
δρευσης των δημοτικών χώρων πρασίνου, μέσω του δι¬ 
κτύου της ΕΥΔΑΠ ή της εκμετάλλευσης των γεωτρήσεων 
του Δήμου. 

Προίσταται των υπαγομένων σ’αυτό γραφείων και συ¬ 
ντονίζει τις δραστηριότητες αυτών για την καλύτερη από¬ 
δοσή τους. 

Εισηγείται στον Προϊστάμενο της Διεύθυνσης μέτρα 
για βελτιώσεις στον τομέα του εξωραϊσμού του περιβάλ¬ 
λοντος και για αναβάθμιση της ποιότητας ζωής των κα¬ 
τοίκων της πόλης. 

Αναφέρεται στον Προϊστάμενο Δ/ντή για περιπτώσεις 
που απαιτούν δική του παρέμβαση. 

Συνεργάζεται και με τις άλλες κατά περιπτώση, Υπηρε¬ 
σίες του Δήμου για την εξασφάλιση της καλύτερης λει¬ 
τουργίας του Τμήματος. 

521. ΓΡΑΦΕΙΟ ΚΗΠΟΤΕΧΝΙΚΩΝ ΜΕΜΕΤΩΝ -ΔΕΝΔΡΟ¬ 
ΦΥΤΕΥΣΕΩΝ 

Με βάση το καθοριζόμενο γενικό πρόγραμμα δράστης 
του τμήματος προβαίνει στην εκπόνηση ανάλογων μελε¬ 
τών τις οποίες προωθεί περαιτέρω για έγκριση και εφαρ¬ 
μογή. 

Εισηγείται, σε περίπτωση αδυναμίας την ανάθεση τέ¬ 
τοιων μελετών σε τρίτους, αναλαμβάνοντας το ίδιο, την 
τήρηση των νόμιμων διαδικασιών ανάθεσης, παρακολού¬ 
θησης, ελέγχου και παραλαβής τους (κατάρτιση προδια¬ 
γραφών, αξιολόγηση εκδηλώσεων ενδιαφέροντος, πα¬ 
ρακολούθηση κ λπ.) 

Εισηγείται επίσης την αναγκαιότητα ανάθεσης φυτοτε- 
χνικών εργασιών σε τρίτους, αναλαμβάνοντας το ίδιο την 
υποχρέωση τήρησης των διαδικασιών για την ανάθεση 
και την επίβλεψη κανονικής εκτέλεσης των εν λόγω εργα¬ 
σιών. 

Καταρτίζει και εφαρμόζει λεπτομερή προγράμματα φυ¬ 
τεύσεων, συντήρησης, ποτίσματος και φυτοπροστασίας 
των χώρων πρασίνου του Δήμου. 

Καταρτίζει τεχνικές προδιαγραφές για την προμήθεια 
τεχνικού εξοπλισμού, μηχανημάτων, φυτών, λιπασμάτων, 
φυτοφαρμάκων κλπ. που απαιτούνται για την καλή εκτέ¬ 
λεση των κηποτεχνικών εργασιών και δενδροφυτεύσεων. 

Συμμετέχει στις επιτροπές αξιολόγησης προσφορών 
και στις επιτροπές παραλαβής των προηγούμενων ειδών. 

522. ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΕΚΤΕΛΕΣΗΣ ΚΗ- 
ΠΟΤΕΧΝΙΚΩΝ ΕΡΓΑΣΙΩΝ - ΔΕΝΔΡΟΦΥΤΕΥΣΕΩΝ 

Με βάση τις οδηγίες και εντολές του Προϊσταμένου του 
Τμήματος καθώς και τα λεπτομερή προγράμματα του 
Γραφείου Κηποτεχνικών μελετών - δενδροφυτεύσεων, 
προβαίνει στη σύνταξη των δικών του βραχυπρόθεσμων 
και ημερήσιων προγραμμάτων εργασιών. 

Για την υλοποίηση των εν λόγω προγραμμάτων, συ¬ 
γκροτεί, οργανώνει και χρησιμοποιείτο απαιτούμενα συ¬ 
νεργεία, ανάλογα με το διατιθέμενο εκάστοτε προσωπι¬ 
κό. 

Ειδικώτερα: 

Μεριμνά για την προβλεπόμενη από το πρόγραμμα δια- 

μόρφωση των κοινόχρηστων χώρων για την προμήθεια 
των απαιτουμένων φυτών και δένδρων, για την φύτευση 
και την καλλιέργεια αυτών. 

Φροντίζει γενικώτερα για την καλλιέργεια και περιποίη¬ 
ση του πρασίνου των κοινοχρήστων χώρων όλης της πό¬ 
λης, έτσι ώστε καθημερινά οι πλατείες και οι νησίδες του 
Δήμου να βρίσκονται σε άριστη κατάσταση. 

Ασχολείται με σκαλίσματα, καθαρισμούς, κλαδέματα, 
ξυλακώματα, ρυζοκόματα, λιπάνσεις, ψεκασμούς και ό,τι 
άλλο έχει σχέση με την προστασία του πρασίνου. 

Αρχίζει και τελειώνει την εργασία του τις ώρες που αρ¬ 
χίζει κάθε φορά η Υπηρεσία ανάλογα με τις ανάγκες, χρη¬ 
σιμοποιώντας κατά περίπτωση, πρωινές, απογευματινές 
ή και νυχτερινές βάρδιες, μετά από σχετική έγκριση της 
Δημοτικής Αρχής. 

Μεριμνά για την κατασκευή, συντήρηση και καλή λει¬ 
τουργία των εσωτερικών δικτύων ύδρευσης και ποτίσμα¬ 
τος όλων των κοινόχρηστων χώρων με πράσινο. 

Εισηγείται την προμήθεια όλων των αναγκαίων υλικών, 
εργαλείων και λοιπών μέσων για την εκτέλεση των ανα- 
λαμβανομένων από αυτό κηποτεχνικών έργων και δεν¬ 
δροφυτεύσεων. 

Χρεώνεται τα απαραίτητα εργαλεία από την Αποθήκη 
του Τμήματος και τα επιστρέφει σε καλή κατάσταση μετά 
την ολοκλήρωση των εργασιών. 

Ενημερώνει τον Προϊστάμενο του Τμήματος για την πο¬ 
ρεία των εργασιώντην ανταπόκριση του προσωπικού στις 
υποχρεώσεις του τήρησης ωραρίου προγράμματος κλπ 
και γενικά για κάθε ανακύπτον πρόβλημα που χρειάζεται 
τη δική του παρέμβαση. 

523. ΓΡΑΦΕΙΟ ΗΛΕΚΤΡΟΦΩΤΙΣΜ ΟΥ -ΥΔΡΕΥΣΗΣ ΚΟΙ¬ 
ΝΟΧΡΗΣΤΩΝ ΧΩΡΩΝ 

Ενεργεί κάθε τι που αφορά τον ηλεκτροφωτισμό των ο¬ 
δών, των πλατειών και των κοινοχρήστων χώρων της πό¬ 
λης γενικά. 

Αλλάζει τους χαλασμένους και κομμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της ΔΕΗ. 

Εκτελεί τα με αυτεπιστασία έργα ηλεκτροφωτισμού της 
πόλης, βάσει των ειδικών μελετών καιπρογραμμάτωντου 
τμήματος. 

Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

Τηρεί τα αναγκαία βιβλία για τη χρεωπίστωση των υλι¬ 
κών και των ανταλλακτικών που χρησιμοποιούνται για την 
καλή λειτουργία του ηλεκτροφωτιστικού δικτύου γενικά. 

Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

Φροντίζει για τον κανονικό ηλεκτροφωτισμό των δημο¬ 
τικών κτιρίων. 

Ενεργεί την φωταγώγηση των χώρων, στους οποίους ο 
Δήμος οργανώνει κάθεμορφής εκδηλώσεις. 

Μ εριμνά για την πλή ρη κάλυ ψη των αναγκών των κοινό¬ 
χρηστων χώρων σε κρουνούς παροχής ύδατος μέσω των 
δικτύων της ΕΥΔΑΠ για πότισμα και λοιπές χρήσεις. 

Επιθεωρεί κατά τακτά χρονικά διαστήματα τα εν λόγω 
σημεία παροχής ύδατος και ελέγχει την κανονική λει¬ 


τουργία τους απευθυνόμενος στην ΕΥΔΑΠ για κάθε ση- 
μειούμενη βλάβη. 

Μεριμνά για την καλή λειτουργία και αποκατάσταση τυ¬ 
χόν βλαβώντων γεωτρήσεωντου Δήμου εκμεταλλευόμε¬ 
νο την πλήρη απόδοση αυτών για συμπληρωματικό πότι¬ 
σμα των κοινόχρηστων χώρων με πράσινο, ιδιαίτερα κατά 
τους θερινούς μήνες. 

Εφαρμόζει το ωράριο εργασίας, των υπαγομένων σ'αυ- 
τό εργατοτεχνιτών και τηρεί ειδικό βιβλίο παρουσιών για 
τη σύνταξη των καταστάσεων ημερομισθίων πληρωμής. 

524. ΓΡΑΦΕΙΟ ΑΠΟΘΗΚΗΣ ΥΛΙΚΟΥ ΤΜΗΜΑΤΟΣ 

Ενεργεί προς το Γραφείο Προμηθειώων του Δήμου για 
την έγκαιρη εξασφάλιση των αναγκαιούντων στο Τμήμα 
μέσων, υλικών, εργαλείων, φυτών, φυτοφαρμάκων κλπ. 

Επιμελείται της παραλαβής των προμηθευόμενων ως ά¬ 
νω ειδών, τηρώντας τις προβλεπόμενες προς τούτο δια¬ 
δικασίες. 

Αποθηκεύει στην Αποθήκη του Τμήματος και για όσο 
χρόνο απαιτείται τα νεοπαραλαμβανόμενα υλικά και λοι¬ 
πά είδη, καθώς και εκείνα που προορίζονται για εκποίηση 
ή καταστροφή. 

Χρεώνει, σύμφωνα μετις ανάγκες στα Γραφεία του Τμή¬ 
ματος τα αναλώσιμα υλικά, ενώ τα μη αναλώσιμα και τα 
εργαλεία ή μηχανήματα στα άτομα που τα χρησιμοποι¬ 
ούν. Η δικαιολόγηση ως διάθεσης των αναλωσίμων και 
συνεπώς της οριστικής πίστωσης - διαγραφής τους - γί¬ 
νεται σύμφωνα με τις κείμεμες εκάστοτε διατάξεις. 

Εισηγείται την εκποίηση του μη χρήσιμου ή την κατα¬ 
στροφή του άχρηστου υλικού, λόγω παλαιότητας. 

Ενεργεί ό,τι προβλέπεται για τη βεβαίωση της ζημιάς 
που προκύπτει από απώλεια ειδών ή υλικών γενικά, σε βά¬ 
ρος εκείνου που είχε την ευθύνη της χρησιμοποίησης ή 
διαφύλαξής του. 

ΚΕΦΑΛΑΙΟ Γ’ 

ΤΕΛΙΚΕΣ ΔΙΑΤΑΞΕΙΣ 
ΑΡΘΡΟ 7ο 

1. Η τοποθέτηση του προσωπικού στις διάφορες Υπη¬ 
ρεσίες και Γ ραφεία του Δήμου και η ανάθεση σ’ αυτό των 
οριζομένων καθηκόντων γίνεται με απόφαση Δημάρχου, 
αφού ακούσει και τη γνώμη του Δ.Σ. του Συλλόγουτων ερ¬ 
γαζομένων στο Δήμο. 

2. Οι λειτουργίες που καθορίζονται με τον παρόντα Ορ¬ 
γανισμό Εσωτερικής Υπηρεσίας βασίζονται σε κανονιστι¬ 
κές πράξεις που εκδίδονται από τον Δήμαρχο σύμφωνα 
με τις δικαιοδοσίες που του παρέχει ο Νόμος. 

3. Η επιλογή των Προϊσταμένων Διευθύνσεων και Τμη- 
μάτωνγίνεται σύμφωνα με τις προβλεπόμενες κάθε φορά 
σχετικές διατάξεις του νόμου. 

4. Οι Προϊστάμενοι των Οργανικών Μονάδων προέρχο¬ 
νται υποχρεωτικά από τους κλάδους: 

α) Των Διευθύνσεων και Τμημάτων Διοικητικών και Οι¬ 
κονομικών Υπηρεσιών από τους κλάδους ΠΕ 1 και ΔΕ 1 
Διοκητικού. 

β) Της Διεύθυνσης των Τμημάτων Τεχνικών Υπηρεσιών 
από τους κλάδους ΠΕ3, ΠΕ4, ΠΕ 6, ΠΕ 11, ΤΕ 3 Τεχνικών. 

γ) Της Διεύθυνσης και των Τμημάτων Εσωτερικών Υπη¬ 
ρεσιών Περιβάλλοντος από τους κλάδους ΠΕ 9, ΤΕ 3, ΤΕ 
19, ΔΕ 24, ΔΕ 26 , ΔΕ 28, ΠΕ 29, ΔΕ 30 και ΔΕ 35. 

5. Τα Γραφεία που προβλέπονται με την διάρθρωση του 
παρόντος Οργανισμού δεν αποτελούν αυτοτελή Γ ραφεία 
και οι Προϊστάμενοι αυτών δεν δικαιούνται το προβλεπό- 
μενο επίδομα. 

6. Μετά την συνταξιοδότηση των υπαλλήλων που κατέ¬ 
χουν «προσωρινές θέσεις» , οι θέσεις αυτές καταργού- 
νται. 

7. Οικονομικά Στοιχεία. 

Ο μέσος όρος των τακτικών εσόδων του Δήμου των ε¬ 
τών 1995-1996 ανέρχεται στο ποσό των 705,385,300 δρχ. 

Η απαιτούμενη δαπάνη μισθοδοσίας για τον καταληκτι¬ 
κό βαθμό των νέων συσταμένων τακτικών θέσεων στον 
παρόντα Οργανισμό ανέρχεται στο ποσό των 
167,778,800 δρχ. 

8. Κάθε προηγούμενη διάταξη που αφορά τον Ο.Ε.Υ. 


του Δήμου Μελισσίων καταργείται από της δημοσίευσης 
του παρόντος στην Εφημερίδα της Κυβέρνησης. 

Η σχετική δαπάνη που προκαλείται με την μετάταξη του 
προσωπικού σε προσωποπαγείς μόνιμες θέσεις, καθώς 
επίσης και για την κάλυψη των προβλεπομένων νέων ορ¬ 
γανικών θέσεων, έχει προβλεφθεί στον υπό κατάρτιση 
προϋπολογισμό έτους 1998. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 16 Δεκεμβρίου 1997 

Με εντολή Γ εν. Γ ραμματέα Περιφέρειας 
Η Διευθύντρια 
ΕΜΜ. ΠΑΝΑΓΙΩΤΟΥ 



17506 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτοί ι 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 »» 

500 

Δ' (Απαλλοτριώσεις, πολεοδομία κ.λπ.) 

50.000 »> 

2.500 .» 

Αναπτυξιακών Πράξεων (Τ.Α.Π.Σ.) 

25.000 »> 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 >· 

500 » 

Παράρτημα ( Πίνακες επιτυχόντων διαγωνισμών) 

5.000 » 

250 >. 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »» 

500 

Ανωτάτου Ειδικού Δικαστηρίου (Α.Ε. Δ.) 

3.000 » 

150 « 

Ανωνύμων Εταιρειών & Ε.Π.Ε. 

250.000 »» 

12.500 ». 

Προκηρύξεων Α.Σ.Ε.Π. 

10.000 » 

500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >> 

10.000 »· 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























